Ambasador Japana u Srbiji Tadaši Nagai posetio školu u Melencima | Zrenjanin\nAmbasador Japana u Srbiji Tadaši Nagai posetio školu u Melencima\n23. septembar 2008. 12:14:47\nNjegova Ekselencija ambasador Japana u Srbiji Tadaši Nagai posetio je juče osnovnu školu Dr "Boško Vrebalov" u Melencima. Vlada Japana je ovu školu donirala sa 66 hiljada evra, kao podršku poboljšanju obrazovnog sistema Srbije. Uključujući ovu donaciju, ukupan iznos japanske pomoći za osnovne potrebe stanovništva u Srbiji od 1999. god. iznosi 5,6 miliona evra, dok je ukupan iznos japanske ekonomske pomoći Srbiji u toku istog perioda dostigao gotovo 200 miliona evra.\nOsnovna škola u Melencima u proteklom je periodu realizovala ovu donaciju tako što je izvršila zamenu svih prozora i vrata na zgradi na kojoj su velike staklene površine dominantne i gde je postojao problem gubitka energije usled neadekvatne i dotrajale stolarije. Ambasador Nagai juče se uverio da je donacija utrošena na predviđeni način i izrazio zadovoljstvo što će melenački đaci imati bolje uslove za rad i boravak u školi. Oni su mu priredili svečani doček, uz prigodnu izložbu i kraći umetnički program, a ceremoniji su prisustvovali i Milka Andrić, načelnik sektora i pomoćnik ministra za predškolsko i osnovno obrazovanje u Ministarstvu prosvete Republike Srbije i Aleksandar Marton, Predsednik Skupštine grada Zrenjanina. Prisutne je pozdravila i u ulozi domaćina bila direktorka škole Svetlana Stojković, a u obraćanju domaćinima i predstavnicima medija ambasador Japana rekao je da donacije naroda Japana Srbiji predstavljaju znak prijateljstva koje će dugo trajati i izrazio očekivanja da će đaci u melenačkoj školi čuvati to što su dobili.\nMilka Andrić zahvalila se narodu i Vladi Japana na svim donacijama koje su dali srpskim školama i dodala da uspesi u obrazovanju ne zavise samo od nastavnih planova i programa, već i od okolnosti i ambijenta u kom deca uče.\n- Svaka pomoć ovog tipa dobrodošla je da što bezbolnije dočekamo trenutak kada ćemo u školama moći i bez donacija da obezbedimo optimalne uslove u kojima će deca učiti – rekla je Andrićeva.\nSličnog mišljenja bio je i predsednik zrenjaninske Skupštine Aleksandar Marton, koji je rekao da je susret s predstavnicima Japana u Melencima još jedan primer dobročinstva naroda koji Melencima, Zrenjaninu, Vojvodini i Srbiji želi dobro.\n- Građani i država Srbija trebalo bi da pokažu jasan signal prema Vladi Japana i svim ostalim vladama koje pomažu ovoj državi, a taj signal trebalo bi da se ogleda u stabilizaciji stanja u njoj i što bržem dolasku vremena u kom nam neće biti potrebna bilo čija pomoć, već da ćemo, kao stabilna i bogata država, sami biti u mogućnosti da podmirujemo sve svoje potrebe i da ćemo moći da pomažemo druge – istakao je Marton tokom jučerašnjeg skupa u osnovnoj školi "Dr Boško Vrebalov" u Melencima.\nVlada Republike Japan realizovala je u Srbiji ukupno 101 projekat u okviru POPOS donacija (Projekti za osnovne potrebe stanovništva). Od toga je 47 projekata realizovano u oblasti zdravstva, 46 u oblasti obrazovanja i 8 u drugim oblastima. U sektoru obrazovanja, POPOS donacije teže da stvore optimalne uslove u kojima bi deca potpuno ostvarivala svoje pravo na osnovno obrazovanje. Posebna pažnja se posvećuje deci sa socijalnih margina. Japan, takođe, podržava Vladu Srbije u nastojanjima da stvori uslove dostupnosti obrazovanja za svakoga.


Stotine Palestinaca u Pojasu Gaze prvi put u proteklih 40 godina prešle granicu sa Egiptom\nStotine Palestinaca u Pojasu Gaze danas su prvi put u proteklih 40 godina prešle granicu sa Egiptom a da nisu morale da prodju kroz izraelski bezbednosni punkt. Evropski kontrolori kažu da je dan protekao bez ikakvih incidenata, i da je blizu 1600 ljudi prešlo granicu u oba smera. Izrael je zatvorio prelaz u Rafi u septembru nakon što je povukao trupe iz Gaze. Palestinske vlasti zvanično su preuzele kontrolu nad prelazom u petak. U skladu sa sporazumom kome su posedovale SAD, Palestinci sada imaju kontrolu nad prelazom, uz podršku 70 evropskih kontrolora, dok Izrael prati situaciju na granici putem video kamera.\nKinu osim ekoloških problema pogodio i zemljotres\nKinu je osim ekoloških problema pogodio i zemljotres u kome je u provinciji Kjangsi na istoku zemlje danas poginulo najmanje 14 osoba, javila je agencija Sinhua. U zemljotresu je srušeno više od osam hiljada kuća a 420.000 Kineza evakuisano je u bezbednije oblasti. Zemljotres jačine 5,7 stepeni Rihterove skale dogodio se oko devet sati po lokalnom vremenu i osetio se u susednim provincijama, a zatim su usledili naknadni slabiji potresi.\nKineski zvaničnici izjavili su da očekuju da će snabdevanje vodom u gradu Harbinu biti ponovo uspostavljeno sutra, nakon što je 80 kilometara duga mrlja toksične hemikalije benzena – koji se izlio u reku Singhua – prošla grad. Kineski premijer Ven Djibao doputovao je u Harbin da bi iz prve ruke stekao uvid u situaciju. On je izjavio da se nada da lokalne vlasti preduzimaju sve mere koje bi gradjanima garantovale vodu bezbednu za piće. U medjuvremenu su kineske vlasti su uputile Moskvi izvinjenje za eventualnu štetu koju bi mogla da prouzrokuje zagadjena voda koja će se početkom decembra uliti u reku Amur.\nU Tamil Nadu poginulo najmanje 83 ljudi\nVlasti južne indijske države Tamil Nadu navode da je najmanje 83 ljudi poginulo u dve odvojene autobuske nesreće koje su se dogodile usled snažnih poplava u tom regionu. U obe nesreće autobuse je sa puta skrenula i odnela bujica, a tela svih žrtava još nisu pronadjena. Poplave u Indiji su posledica višednevnih monsunskih kiša koje su zahvatile Bengalski zaliv. Stotine hiljada ljudi bile su prinudjene da se evakuišu iz svojih domova u priobalnim područjima.\nNajmanje devet ljudi izgubilo život u Iraku\nNajmanje devet ljudi izgubilo je život u Iraku u novim napadima pobunjenika. Četiri civila stradala su u Bagdadu gde je eksplodirao automobil bomba u trenutku dok je pored njega prolazio američki vojni konvoj. Severno od prestonice, u Samari, bombaš samoubica uleteo je kamionom u benzinsku pumpu i izazvao eksploziju u kojoj je poginulo najmanje pet osoba. Za to vreme, više od 500 iračkih i američkih vojnika pokrenulo je novu ofanzivu protiv pobunjenika u Ramadiju.\nPolicija u Azerbejdžanu upotrebila vodene topove kako bi rasterala pristalice opozicije\nPolicija u Azerbejdžanu upotrebila je vodene topove i palice kako bi rasterala pristalice opozicije koje su protestovale protiv, po njihovom mišljenju, nameštenih izbora i tražile novo glasanje. Policija je uletela u masu od najmanjje 10 hiljada aktivista na trgu u Bakuu, pošto su vođe protesta objavile da nameravaju da ostanu tanmoi duže nego što su vlasti odobrile za demonstracije. Demonstranti su policiju gađali kamenjem, a prema tvrdnjama očevidaca prijavljeo je mnoštvo povređenih. Bilo je to prvi put da je policija intervenisala kako bi rasterala demonstrante koji su već održali nekoliko protestnih skupova protiv rezultata opštih izbora od 6. novembra, na kojima je vladajuća stranka zadržala kontrolu nad parlamentom. Međunarodni posmatrači saopštili su da je glasanje bilo ispod demokratskih standarda.\nU Mostaru otkrivena statua Brusa Lija\nU Mostaru je danas otkrivena statua Brusa Lija u prirodnoj veličini, prva te vrste u svetu. Statua od bronze, visoka metar i 68 centimetara smešetna je u centralnom gradskom parku, blizu nekadašnje linije fronta tokom rata od 1992. do 1995. godine. Otkrili su je Veselin Gatalo i Nino Raspudić iz mostarskog Urbanog pokreta, koji je i bio inicijator akcije. Statua je u odbambenom borbenom stavu i organizatori su izrazili nadu da će spomenik osobi koja i Hrvatima i Muslimanima predstavlja junaka iz detinjstva biti pozitiva primer mladim ljudima na obe strane. Svečanost po kišnom danu pratilo je nekoliko desetina ljudi, kao i ambasadori Kine i Nemačke, dve zemlje koje su finansijski pomogle projekat. Sutra, na dan kada bi Brus Li da je živ napunio 65 godina, slična statua trebalo da bude otkrivena u Hong Kongu, gde je «Mali zmaj» odrastao. Brus Li je rođen u San Francisku 1940. godine, preminuo je pod tajanstvenim okolnostima 1973, a sahranjen je na groblju «Lejk Vju»u Sijetlu.


Problemi na tržištu šećerne repe, šta muči proizvođače?\nTanjug 10. oktobra 2019. 15:31\nBEOGRAD – Potencijal za veću domaću proizvodnju šećerne repe kao i za njen izvoz iz Srbije u zemlje regiona je ogroman, ali da bi se ostvario, neophodno je da se lokalni farmeri udruže i da se uz pomoć države obezbede viši prinosi ovog slatkog korena po hektaru.\nProizvodnja šećerne repe je od nacionalnog interesa, smatraju proizvođači, a uslovi i potencijal za proizvodnju šećerne repe u Srbiji su dobri.\nMeđutim, kažu, dosta dug period niske cene šećera na svetskom tržišu oborio je cenu belog kristal šećera, što je posledično uticalo i na ovdašnje tržište.\n„Srbija ima sve uslove za dobar uzgoj repe, odlično zemljište, dobre šećerane i izvozno tržište u najbližim susednim zemljama od minimum 650.000 tona“, kaže za Tanjug direktor kompanije „Sunoko“ (MK Group) Slobodan Košutić.\nMeđutim, tokom pola veka koliko je imala zaštićenu proizvodnju, Evropska unija je ulagala velike napore i budžete u poboljšanje i racionalizaciju tehnologija i uzgoja i prerade.\nPoljoprivrednici u Nemačkoj, Francuskoj, Holandiji i Austriji se, kaže, uspešno nose sa proizvođačima iz Brazila, Indije, Karipskog područja.\nPodaci govore da najbolji evropski farmeri postižu prinos od 90 tona repe po hektaru, uz slast od 17,5 odsto.\nProsečno, u Nemačkoj i Francuskoj se postiže oko 13 tona šećera po hektaru, a kod najboljih poljoprivrednih proizvođača čak i 14 tona.\nU Mađarskoj, Bugarskoj, Bosni i Hercegovini, Makedoniji i Albaniji nema proizvođača, što za domaće, napominje, predstavlja odlično izvozno tržište sa potencijalom za izvoz 650.000 tona šećera.\nSa proizvodnjom od 870 hiljada tona šećera, bili bismo regionalni lideri u proizvodnji, ukazuje na potencijale Košutić.\n„Da bismo ostvarili ovu ambiciju, moramo da nađemo način, da zajedno sa našim farmerima, uz podršku države, povećamo rast prinosa na između 65 i 68 tona po hektaru, kao i povećanje slasti na 16,5 odsto“.\nU oktobru 2017. godine, u Evropskoj uniji je ukinuto ograničenje proizvodnje šećera od šecerne repe.\nTakođe, zahvaljujući pogodnim vremenskim uslovima, akumulirano je čak 55 miliona tona svetskih rezervi, što je gotovo trećina godišnje svetske proizvodnje od 180 miliona tona šećera.\nSve to zajedno, ukazuje Košutić, dovelo je do drastičnog pada cene šećera na globalnom niovu.\nPored hiperprodukcije šećera, kaže, jedan od značajnijih faktora za obaranje cene su i visoke subvencije.\nSmatra da je važno da se poboljša efikasnost proizvodnje i napravi jak „savez“ između ratarstva, nauke i ekonomije, a ova kompanija je već izašla pred proizvođače sa uslovima otkupa za 2020. godinu.\nProizvodnja šećerne repe, dodaje, državi obezbeđuje dodatan prihod od 12 miliona evra godišnje u poređenju sa ostalim ratarskim kulturama.\n„Broj hektara pod šećernom repom se iz godine u godinu smanjuje. Od 2,5 miliona obradivih površina u Srbiji manje od dva odsto je pod šećernom repom, što državi smanjuje potencijal prihoda“, rekao je Košutić.


Vesti online / Vesti / Srbija / VIDEO: Poslanici SNS glasaju samo kad čuju zvonce?\nVIDEO: Poslanici SNS glasaju samo kad čuju zvonce?\nOpozicioni poket "Dosta je bilo" tvrdi da poslanici SNS ne bi znali kako da glasaju da nema zvonca kojim im predsednica parlamenta Maja Gojković daje znak kad glasati.\nU saopštenju ovog pokreta se navodi da naprednjački poslanici nikada ne glasaju u Skupštini, osim u slučajevima kada se začuje zvonce koje je znak da treba da glasaju "za".\nU svim ostalim slučajevima, tvrde iz pokreta "Dosta je bilo", poslanici SNS uopšte ne glasaju.\nTo je, kako navode, posebno bilo vidljivo u petak prilikom glasanja za članove Regulatornog tela za elektronske medije (REM).\nOd predloženih šest kandidata, izabrana su dva i zvonce se čulo samo dva puta, što je, kako se navodi, poslanike pokreta "Dosta je bilo" navelo da aplaudiraju zvoncetu u znak otpora i nepristajanja na to da se Skupština pretvara u "nesposobnu, poslušničku, bezobličnu masu koja slepo sledi naredbe premijera".\nSRBIJA Naprednjaci "ukrali" vreme opoziciji\nSRBIJA Pljuvanje, psovanje majke, gole žene: Pogledajte 3 minuta najjačeg rijalitija u Srbiji\nSRBIJA Maja Gojković izglasana za predsednicu Skupštine


promene u 24h 7\nBorisav Puretić priznaje da je Cross ‘tipična srpska firma’ osnovana pre 25 godina, ali da je spreman da prihvati promene koje nosi novo doba, kako bi njegova firma kvalitetno proizvodila odeću za decu i narednih četvrt veka. Na konkurs Generator 2.0 prijavio se na nagovor prijatelja, ali je već i u dosadašnjem delu konkursa dosta toga naučio i svoj osnovni cilj ostvario – da makar za pedalj unapredi poslovanje.\nMi smo tipična firma stvorena u Srbiji pre četvrt veka i želimo da trajemo kao srpski brend. Želimo da, uz pomoć savremene tehnologije, dočekamo da i deke i bake kupuju unučićima isti brend koji su i oni nosili. Ako zahvaljujući ovom konkursu i za pedalj unapredimo naše poslovanje – bićemo zadovoljni.\nDigitalna transformacija nam stvarno omogućava vrlo širok napredak i u proizvodnji i u sticanju novih tržišta, novih kupaca, prisustvo na internetu…\nPovećaćemo kvalitet proizvoda i nadam se da ćemo doći do mnogo više kupaca nego do sada, jer je internet prodaja idealan način za smanjenje troškova uz povećanje prometa.\nCross je mala porodična firma iz Šapca osnovana pre 25 godina sa idejom da pravi jedinstvenu odeću za bebe i decu. Stavljajući na prvo mesto dečiji komfor, koriste visokokvalitetan pamuk, kako bi njihova odeća trajala godinama.\nVlasnik Borisav Puretić s ponosom ističe da su već došli do toga da deca koja su od rođenja nosila Cross sada kupuju svojoj deci isti brend odeće.\nBroj glasova 630


Nezaposleni medicinari protestuju ispred Predsedništva Srbije - Medija centar\nNezaposleni medicinari protestuju ispred Predsedništva Srbije\nGrupa nezaposlenih građana koja je učestvovala na konkursu za posao u Kliničko-bolničkom centru Priština u Gračanici, a koja je ostala bez radnih mesta, od jutros protestuje ispred zgrade Predsedništva Srbije.\nDvadesetak građana očekuje da njihovo nezadovoljstvo čuje i sam predsednik Srbije Aleksandar Vučić.\nPosle jučarešnjeg protesta ispred Uprave KBC-a, grupa Srba sa centralnog Kosova je noćas krenula u Beograd kako bi ispred Predsedništva izrazila nezadovoljstvo odnosom lokalnog rukovodstva KBC-a u Gračanici prema njima, a pre svega, kako kažu, „rodbinskog zapošljavanja i samovolje ljudi na vlasti“.\nOni poručuju da neće odustati od namere da ono što imaju da kažu, kažu lično predsedniku Srbije Aleksandru Vučiću jer, kako navode, nikome drugom ne veruju.\n„Očekujemo podršku naše braće u Beogradu, u borbi za pravdu i istinu. Još oko 120 Srba sa KiM je najavilo dolazak. Dođite da nas podržite“, poručuju nezaposleni medicinari.\nOkupljeni nose veliki transparent u bojama zastave Srbije na kome piše „Srbi sa Kosova i Metohije“.\nNa konkursu za posao u Kliničko-bolničkom centru primljeno je 14 medicinskih i 7 pomoćnih radnika. Građani koji protestuju tvrde da su zaposleni oni koji ne žive na Kosovu i mladi koji su prošle godine završili školu. Traže obrazloženje direktora KBC-a Bratislava Lazića zbog čega njihova dokumentacija uopšte nije razmatrana i zašto većina prijavljenih nije ni pozvana na razgovor.


Zabrinuti da su izostale adekvatne mjere - Radio Tivat\n20 мар Zabrinuti da su izostale adekvatne mjere\nPosted at 22:38h in Društvo\tby\tDragan Popadic\nUnija poslodavaca (UPCG) poštuje napore Vlade i Centralne banke (CBCG) iskazane kroz set mjera usmjerenih na podršku građanima i privredi, ali je istovremeno zabrinuta da je u njemu izostao dio onih konkretnih i adekvatnih, saopštili su njeni predstavnici.\n„Iako ih prepoznaje kao važan signal podrške preduzećima, UPCG istovremeno izražava bojazan da je u njima izostao dio konkretnih i adekvatnih mjera – onih koje mogu predstavljati srazmjeran odgovor objektivnoj opasnosti koja prijeti da značajno ugrozi poslovanje preduzeća, očuva postojeća radna mjesta, a time i rezultira i nizom drugih negativnih posljedica po crnogorsko društvo“, kazali su iz UPCG.\nOni su poručili da se ne smije dozvoliti da nestaju crnogorska preduzeća.\n„Negativne posljedice pandemije koronavirusa prvo su osjetila preduzeća u Crnoj Gori, dok će opasnost po održivost njihovog poslovanja postojati u zavisnosti od više faktora – njihove veličine, ekonomske moći i sektora u kojem posluju“, rekli su predstavnici UPCG.\nOni su podsjetili da 98 odsto crnogorske privrede čine mikro, mala i srednja preduzeća, koja su ujedno i najranjivija u slučaju postojanja spoljnjih faktora kakvi danas postoje u Crnoj Gori.\n„Usvojene mjere fokusirane su ne na oslobađanje, već samo na odlaganje plaćanja određenih obaveza, što takođe dovodi i do njihovog gomilanja, te se na taj način ne može govoriti o podršci da se preduzeća održe i budu likvidna“, kazali su predstavnici UPCG.\nOni smatraju da bi subvencionisanje zarada ugroženim preduzećima trebalo da bude prioritet, posebno što već postoje brojne firme koje ne rade i ne mogu izdržati još nekoliko mjeseci bez prihoda.\n„Ukoliko su mogućnosti Vlade da u ovoj situaciji direktno finansijski subvencioniše privredu ograničene, to se u određenoj mjeri moglo nadoknaditi indireknom podrškom kroz privremene mjere oslobađanja ili smanjenja poreza i doprinosa na zarade, smanjenja poreza na dodatu vrijednost (PDV), kao i oslobađanja od plaćanja taksi i drugih naknada“, rekli su predstavnici UPCG.\nOni su dodali da se poslodavcima mora dati podrška, kao i jasne smjernice o pomoći na koju mogu računati u narednim danima i mjesecima.\n„Važno je slušati glas privrede, komentare koji ovih dana stižu direktno iz baze – od samih privrednika, ali i pratiti praksu zemalja iz okruženja. UPCG je svjesna okolnosti u kojima se Crna Gora nalazi, a posebno izazova sa kojima se cijelo društvo sada suočava“, navodi se u saopštenju.\nUPCG, kako su kazali njeni predstavnici, upravo zbog toga insistira na jedinstvu svih relevantnih subjekata i pravovremenom djelovanju koje ima samo jedan cilj, a to su bolji uslovi u trenutku kada pandemija prođe.\nOni su poručili da poslovna zajednica treba da promoviše poštovanje zakona i društvenu odgovornost, a prije svega da ih u radu primjenjuje.\n„Svjedoci smo da takvo ponašanje prethodnih dana, gdje god je za to postojala mogućnost, nije izostalo, bilo da je riječ o poslovnim odlukama ili direktnim donacijama za borbu protiv koronavirusa“, rekli su predstavnici UPCG.\nOni smatraju da je u postojećoj situaciji veoma važna i dodatna senzibilnost Vlade da djeluje pravovremeno, ali i na odgovarajući način.\n„Nadamo se da će to uskoro uslijediti i biti potvrđeno kroz dopunu usvojenih mjera. U suprotnom, biće kasno za značajan broj preduzeća, zaposlene, ali i državu koja će zbog zatvaranja firmi i gašenja radnih mjesta ostati bez značajnog dijela budžetskih sredstava“, upozorili su iz UPCG.


Predsednik Argentine u pismu Putinu: Vaša vakcina daje nadu u bolje sutra - Sputnjik Srbija\n19:26 12.08.2020 (osveženo 19:28 12.08.2020) Preuzmite kraći link\nPredsednik Argentine Alberto Fernandes čestitao je ruskim naučnicima izradu vakcine protiv virusa korone, naglasivši da ona stvara nadu u bolju budućnost u trenutku kada je u svetu pandemija, navodi se u pismu koje je poslato ruskom lideru Vladimiru Putinu.\n„Ovu vest sam primio, kao i milioni Argentinaca, sa nadom. U moje ime, i u ime mojih sunarodnika molim da čestitate ruskim naučnicima koji su radili na vakcini protiv virusa korone. Ovo dostignuće će ostati među neizbrisivim stranicama istorije svetske medicine“, napisao je predsednik.\n„Iako mnogi pokušavaju da predstave vakcinu kao neko takmičenje između država, ja smatram da ova pandemija zaista treba da ujedini ljude, bez obzira na nacionalnost, zato što je tragedija zahvatila sve“, dodao je Fernandes.\nOn je naglasio da se sleži sa mišljenjem Putina da su prioriteti: život, zdravlje i bezbednost ljudi.\n„Iz Rusije je stigla vrlo dobra vest koja nam omogućava da se izborimo sa poteškoćama današnjice i daje nadu u bolju budućnost“, naglasio je predsednik Argentine.\nvakcina, Argentina, Rusija


Sindikati oštro osuđuju potez Vlade FBiH, najavljuju masovne proteste - Antikorupcija\n"Moramo naglasiti da je sindikalni pokret tekovina radničke klase a nikako elitističkih pokreta, jer se u suprotnom pretvara u svoju suprotnost a Federacija i BiH postaje zemlja paradoksa", stoji u saopštenju Saveza samostalnih sindikata Bosne i Hercegovine.\nSavez samostalnih sindikata Bosne i Hercegovine nezadovoljan tekstom Prijedloga Zakona o reprezentativnosti sindikata i udruženja poslodavaca koji predlaže Vlada Federacije BiH najavljuje masovne proteste.\n“Ovom prilikom Vas želimo obavijestiti da je Savez samostalnih sindikata Bosne i Hercegovine koji okuplja 18 granskih sindikata sa više od 85% sindikalno organizovanih radnika (više od 140.000), oštro osudio insistiranje Vlade FBiH i Ministarstva rada i socijalne politike FBiH, koji su uputili tekst Prijedloga Zakona o reprezentativnosti sindikata i udruženja poslodavaca bez usaglašenih stavova sa socijalnim partnerima, i time i još nekim odlukama vlade izazvali oštro negodovanje članstva koje bi se moglo završiti masovnim protestima.\nSavez samostalnih sindikata Bosne i Hercegovine oštro osuđuje ignorisanje delegacije sindikata u ESV-u, bez čije je saglasnosti upućen tekst Zakona o reprezentativnosti sindikata i udruženja poslodavaca u dalju proceduru, a delegacija sindikata je iskorištena kao alibi ,da su izvršene pro forma konsultacije” bez usaglašenih spornih članova Nacrta predmetnog Zakona.\nNapominjemo da navedeni tekst zakona u ovoj formi može prouzokovati nesagledive posljedice za poslodavce, s obzirom da se odnosi na sve poslodavce bez obzira na strukturu kapitala (privatno ili javno), a ovakvim prijedlogom se omogućuje da manjina upravlja većinom ili blokira (manjina) rad preduzeća i ustanova ili perfidno uspostavi legitimno sindikalno predstavljanje (preneseno političko previranje legitimnog predstavljanja naroda ili elita u ruhu sindikata). Ovakav prijedlog zakona će izazvati uništenje sindikalnog pokreta jer će njime biti omogućeno formiranje 5-6 sindikata kod poslodavaca, u granskim oblastima i u samoj Federaciji što će za posljedicu imati ostavljanje radnika bez bilo kakvih osnovnih prava zaštićenih po konvencijama i preporukama MORA ratifikovane u BiH.\nU konačnici ovakav zakon će napraviti ogromne probleme i Federaciji Bosne i Hercegovine, jer će imati hiljade sindikata koji će na potpuno legitiman način moći blokirati proces rada i u privatnim iu javnim preduzećima.\nNa kraju koristi od ovakvog zakona neće imati „ni oni zbog kojih se on donosi”, jer je u članu 12. navedeno da će u kolektivnom pregovaranju učestvovati svi usitnjeni ili mali reprezentativni sindikati, tako da svaki od 5-6 reprezentativnih sindikata može blokirati proces kolektivnog pregovaranja i onemogućiti da se dođe do kolektivnih ugovora, što je svojevrsni nonsens u odnosu na rješenja ovih pitanja važećim Zakonom. Ministarstvo za rad i socijalnu politiku FBiH na čelu sa resornim ministrom će tendencioznim politiziranjem svjesno Prijedlogom ovog zakona prekršiti član 175. ZOR-u i član 158. istog zakona i u vrlo kratkom periodu će dovesti Federaciju Bosne i Hercegovine u kolaps.\nS obzirom da je donošenje ovog Zakona, praktično lična karta sindikata (Zakon se isključivo odnosi na sindikate i poslodavce) a da je nadležno ministarstvo uputilo prijedlog bez usaglašenih stavova sa Sindikatom-SSSBiH i Udruženjem poslodavaca odnosno socijalnim partnerima u ESV FBiH, smatramo da će pojedinci imenom i prezimenom biti odgovorni za sve posljedice koje prouzrokuje ovakav Zakon. Parlamentarci bi trebalo da krenu od osnovnog načela demokratije da većina upravlja svim društvenim procesima i da se zato izlazi na izbore a ne kako nadležno ministarstvo predlaže da manjina upravlja procesima iz radnih odnosa i zlonamjernim zakonskim rješenjima omogući blokade odvijanja procesa rada u javnom, realnom i privatnom sektoru u FBiH.\nPredlažemo Parlamentu u koliko se predmetni Zakon nađe u parlamentarnoj proceduri isti ne razmatra te ponovo vrati na usaglašavanje socijalnim partnerima u ESV FBiH.\nMoramo naglasiti da je sindikalni pokret tekovina radničke klase a nikako elitističkih pokreta, jer se u suprotnom pretvara u svoju suprotnost a Federacija i BiH postaje zemlja paradoksa”, stoji u saopštenju Saveza samostalnih sindikata Bosne i Hercegovine.


VUČIĆ SA PODMLATKOM EPP: Ključno da zadržimo mlade u zemlji - Informer\nVUČIĆ SA PODMLATKOM EPP: Ključno da zadržimo mlade u zemlji\nPredsednik Srbije Aleksandar Vučić istakao je u razgovoru sa podmlatkom Evropske narodne partije (EPP) da je očuvanje mira i stabilnosti preduslov za napredak i ekonomski razvoj naše zemlje, a da će u budućnosti od ključnog značaja biti da pokušamo da zadržimo mlade u zemlji\n- Pokušaćemo razliku u bogatstvu prema zapadnim zemljama da smanjimo u narednom periodu, kako bismo sačuvali dobar deo naših mladih da ostanu u zemlji - poručio je Vučić.\n- U Sbriji smo ponosni na činjenicu da izuzuetno poštujemo žrtve drugih naroda iz prethodnih sukoba i sami goinimo one koji su počinili ratne zločine, a pripadaju našem narodu, i s tim ćemo nastaviti - rekao je on.\n- Moći ćemo da računamo, uz razumevanje da opasnosti postoje, da ćemo uspeti da ih predupredimo, pobedimo i da ćemo moći da učestvujemo u stvaranju racionalne, uspešne, odgovorne i uspešnije Evrope sa Zapadnim Balkanom i Srbijom kao motorom razvoja, ne problemom, već šansom. Motorom razvoja same Evrope i celog jugoistoka Evrope - poručio je on.\nDelegaciji omladine EPP preneo je da je Beograd uvek bio na raskrsnici gde su se sukobljavale imperije, i da je nekada glavni grad bio podeljen između Turske i Austro-ugarske imperije, a da danas pripada samo Srbiji.\nAleksandar Vučić Podmladak EPP Mladi


- Imamo dužnost da im pomognemo na način da mi budemo odgovorni, da poštujemo preporuke i ono što nam govore, da sačuvamo i svoje zdravlje, ali da poštedimo i njih. Nije lako 24 sata raditi u teškim uslovima rizikujući i svoje zdravlje i zdravlje svojih porodica, a da građani ni ne znaju u potpunosti kakve to sve rizike nosi - rekao je ministar Stefanović i izrazio ogromnu zahvalnost "i kao ministar odbrane, ali i kao građanin".\nStefanović je obišao Vojnu bolnicu u Novom Sadu, koja je od danas spremna da primi kovid pozitivne pacijente. U njoj je pripremljeno 35 ležajeva, opremljenih sa 26 priključaka za kiseonik i 10 koncentratora kiseonika i biće u stanju da u saradnji sa Kliničkim centrom Vojvodine smešta srednje teško obolele pacijente koji će tu, po rečima ministra, dobiti najbolju pažnju i lečenje.-Danas ste videli novu opremu i koncentratore kiseonika, nove ležajeve i nove monitore koji su ugrađeni u sisteme intenzivne nege, ali i u druge bolničke sisteme i imaćete priliku da vidite kako se oni već u narednim danima koriste kako bi građani Srbije dobijali najbolje moguće lečenje u vojnom sistemu zdravstva – rekao je Stefanović.\n- Hoćemo da istaknemo sistem vojnog zdravstva, jer ljudi koji ovde rade danonoćno kičma su našeg sistema odbrane od ove opake bolesti, ali takođe i kičma sistema vojnog zdravstva - poručio je ministar odbrane.On je zahvalio svima koji naporno rade i na izgradnji novih bolnica u Batajnici i Kruševcu i na unapređivanju kapaciteta u postojećim vojnim bolnicama.\n- Drago mi je da sam danas imao priliku da upoznam neke od sjajnih lekara i medicinsko osoblje i trudiću se i da zajedno sa svojim timom učinim sve što je moguće da njihov posao olakšam, da oni imaju uvek dovoljno sredstava, da imaju dovoljno lekova i da možemo zajednički da se izborimo sa ovom bolešću, a građane još jednom molim za dovoljno discipline i da poštuju ono što lekari kažu - rekao je ministar Stefanović.\nVojna bolnica prima kovid pacijente od početka epidemije\n- Za naredni period smo obezbedili svu potrebnu opremu i lekove i imamo odličnu saradnju sa Upravom za vojno zdravstvo, gradskom upravom i Kliničkim centrom Vojvodine. Ta saradnja je neophodna da bi sve ovo funkcionisalo - rekao je pukovnik Koruga.\nPrema rečima komandanta kovid bolnice Vojnomedicinskog centra "Karaburma" pukovnika dr Iva Udovičića, u ovoj bolnici na intenzivnoj nezi je 14 pacijenata, od toga 10 na respiratorima.\n- Mi smo ovde od početka epidemije, praktično od 1. aprila i nijednog trenutka se nismo zatvarali - podseća pukovnik Udovičić i ističe da današnja poseta ministra odbrane svima u vojnom zdravstvu mnogo znači, jer računaju na njegovu dalju pomoć i podršku.


Loom of fruit d.o.o. je nova kompanija za proizvodnju stubova od prednapregnutog betona, nastala udruživanjem italijanske firme sa velikim iskustvom u sektoru industrijske prefabrikacije i srpske firme, sa jedinim ciljem: ponuditi firmama, koje se bave voćnim kulturama, jedan bolji odnos kvaliteta i cene, kako bi parirali sve konkurentnijem inostranom tržištu.\nSpoj italijanskog “Know-how” sa geografskim položajem srpske proizvodnje, garancija je prednosti u pogledu koštanja i terminima isporuke proizvoda za sve interesantnija tržista poput Rusije, Belorusije, Kazahstana, odnosno članica Zajednice nezavisnih država (ZND). Dakle, italijanska tehnologija u srpskoj zemlji ima kao rezultat „MADE IN SERBIA“ , tj. žig koji dozvoljava anuliranje carine prema svim zemljama ZND-a.\nPreduzeće se nalazi 100 km južno od Beograda, prestonice Srbije, na površini od 16.000m2 sa proizvodnom halom od 4.000m2. Fabrika se nalazi samo 40 km od grada Smedereva, koje je jedno od sedišta u pogledu logistike rečnog transporta, putem Dunava u velike luke Crnog mora.\nProizvodnju sačinjavaju tri potpuno nezavisne linije, od kojih su dve sa dužinom od nešto više od 80m i treća dužine 15m u mogućnosti da proizvedu stubove dovoljne za pokrivanje približno 1.000 ha na godišnjem nivou. Sve linije su opremljene sistemom grejanja za punu kontrolu sazrevanja betona u bilo kojim vremenskim uslovima. Kvalitet našeg proizvoda je rezultat pažljivo biranih sirovina za proizvodnju betona.\nKvalitet proizvodne opreme uparen sa profesionalnim osobljem garantuju efikasan proces proizvodnje koji je već maturirao u sektoru prefabrikacije.\nFaze proizvodnje počinju sa podizanjem elemenata koji su izliveni prethodnog dana i sečenjem na meru po zahtevu kupca. Uporedo sa ovim procesom sledi faza mehaničkog čišćenja kalupa i njegove pripreme za izlivanje novog betona.\nNakon faze sečenja stubova na zadatu meru, stubovi se pakuju i lageruju privremeno unutar proizvodne hale, da bi se nakon par dana konačno uskladištili na otvoreni magacin odakle čekaju da budu utovareni i krenu put kupca.\nKVALITET JE REZULTAT IZABRANOG REPROMATERIJALA\nZa proizvodnju naših stubova koristimo isključivo samougrađujući “SCC” (Self-Compacting Concrete) beton. Granulometrijski sastav je pažljivo sastavljan mešanjem tri frakcije drobljenog kamena koji je dva puta pran kako bi se eliminisale sve potencijalne nečistoće. Upotrebom čistog portland cementa PC42,5R uz dodatak hiperplastifikatora sa minimalnom količinom vode dobijamo značajne marke betona već nakon prvih 16 sati (>30 MPa), dok se nakon 28 dana dobjaju marke preko 55 MPa.\nJoš jedna prednost upotrebom aditiva za eliminisanje zaostalog vazduha je smanjenje rupica na površini betona, koje su potencijalna staništa gljiva i insekata, koji su apsolutni neprijatelj svih zasada.\nAPSOLUTNA PAŽNJA NA DETALJE\nNega estetskog izgleda našeg proizvoda proizilazi iz brižnog izbora granulometrijskog sastava betona i ostalog repromaterijala , pa sve do mehaničke obrade završnog sloja, kako bi klijentu pružili perfektan stub što je i naš krajnji cilj.\nINTERNACIONALNI TIM, MLAD I DINAMIČAN\nNaša ekipa je sastavljena od mladih profesionalaca sa solidnim iskustvom, koji investiraju njihovu energiju i strast u ovu proizvodnju, koja spojena sa njihovom prilagodljivošću, garantuje dinamičnu i brzu proizvodnju, ali uvek je pažnja uperena na potrebe i zahteve klijenata.\nSERTIFIKOVANE PERFORMANSE OD STRANE DOMAĆIH I STRANIH LABORATORIJA\nGarancije performansi naših stubova stižu od različitih sertifikovanih instituta i laboratorija, evropskih i neevropskih, kojima smo poverili proveru kvaliteta naših proizvoda. Neki od dobijenih rezultata (dostupni u sekciji “download”) nam omogućavaju da upotrebimo termin „TOP QUALITY“.


Partizan osvojio 11 uzastopnu titulu prvaka Srbije | MEĐUNARODNI RADIO SRBIJA Skip to main content\nYou are hereNaslovna » Partizan osvojio 11 uzastopnu titulu prvaka Srbije\nPartizan osvojio 11 uzastopnu titulu prvaka Srbije\nPet, 15/06/2012 - 22:31 -- MRS\nKošarkaši Partizana su osvojili 11 uzastopnu titulu prvaka Srbije, pošto su u finalnoj seriji savladali Crvenu Zvezdu sa 3:1. Partizan je večeras slavio u Železniku 86:82 protiv Crvene Zvezde koja je odigrala odličnu utakmicu i sa par grešaka u završnici ispustila pobedu i peti meč. Partizan je vodio na poluvremenu 48:42, Zvezda je u trećem periodu napravila seriju od 14:0, crno beli su se brzo povratili i od sredine trećeg perioda utakmica je konstanto bila u rezultatskoj klackalici. Minut pre kraja meča rezultat je bio 80:80, Crveno beli su tada odigrali dva loša napada. Prvo je Radivojević promašio za dva poena, a zatim je čović predao loptu u ruke Džejmsu i crno beli su realizovali kontru, sledeći napad Mačvan je ostao potpuno sam u reketu Zvezde i 12 sekundi pre kraja Partizan je imao plus 6 i svaka dilema oko pobednika meča je bila razrešena. Mačvan je predvodio ekipu Partizana do pobede sa 19 poena, Lučić je dodao 14, a Bertans 11, kod Zvezde su najefikasniji bili Tomas sa 23 i Petar Popovič sa 22 poena.


Stefanović: Pravi trenutak da Srbija napusti ulogu Buridanovog magarca\nVesti Autor:N1 Beograd28. apr. 202220:54 > 21:0350 komentara\nMislim da je ovo možda pravi trenutak da Srbija napusti ulogu Buridanovog magarca - to je magarac koji je birajući između dva plasta cena - gledajući levo i desno - na kraju umro od gladi, kaže zamenik predsednika Stranke slobode i pravde Borko Stefanović, komentarišući aktuelnu situaciju na svetskoj političkoj sceni. On navodi da bi najbolja bila ona vlada koja bi Srbiju "definitivno strateški i nepovratno usmerila u pravcu Zapada". "Podržali bismo sankcije koje pogađaju režim Vladimira Putina, oligarhiju oko njega, ljude koji su odgovorni za ratne zločine u Ukrajini i sve ono što ne pogađa ruski narod i ruske građane", rekao je, upitan stavu SSP prema sankcijama Rusiji. Na pitanje da li bi SSP bila spremna da uđe u Vladu sa SNS, kako bi se Srbija okrenula ka EU i prevazišla postojeće okolnosti, kaže da ne bi ušli u Vladu i da su to više puta rekli, iako se mogu čuti neki šumovi. "Mi smo opoziciona stranka i ostaćemo opoziciona stranka, najčvršća moguća stranka koja će ukazivati na loše poteze vlasti", navodi Stefanović.\nU svetlu „gasnog rata“, upitan da li bi kao bivši funcioner DS i pregovarač u timu sa NIS-om iz ove perspektive rekao da je taj posao najgori posao veka, a ne najbolji, kako su ga tada proglasili, a kada je ceo energetski sektor Srbije faktički izručen Rusima, Stefanović je rekao da je to „očigledno to bila politička odluka, na najvišem državnom nivou“, a da je on vodio pregovore o socijalnom aranžamanu, o zaštiti prava radnika u NIS-u. „Pitanje je pod kojim uslovima je NIS prodat Rusima, a to su uslovi – famozni Južni tok koji se nikad nije desio i Banatski dvor kao gasno skladište – koje se desio. Da zanemarimo Kosovo, SB, taj posao – kada se zna da se nikad nije desio Južni tok – to jeste loš posao“, navodi, dodajući da niko tada nije pretpostavio šta će se desiti.\nKaže da oseća deo odgovornosti – za onaj deo koji se tiče njegovih pregovore, socijalnog dela ugovora, koji je, kako je rekao, bio „najpovoljniji po radnike, 720 evra po godini staža“. To nikad mislim da nije bilo postignuto kasnije, ali je to slaba uteha, kaže.\nUpitan šta je za njega najbolja moguća vlada, u ovim okolnostima, Stefanović je rekao da predsednik Aleksandar Vučić „šta god da uradi i kome god da da mandat, ne može da napravi pozitivan iskorak i ne može da napravi nešto što će biti dovoljno stabilno, dovoljno čvrsto, dovoljno stručno i komententno u ovakvim vihorima, da odgovori“.\n"Mi smo opoziciona stranka i ostaćemo opoziciona stranka, najčvršća moguća stranka koja će ukazivati na loše poteze vlasti", kaže Stefanović. Govoreći o vlasti SNS sa manjinama, kaže da će mu faliti treći partner koji je prirodno bio SPS. "Ali čini se da SPS u velikoj meri potrošio svoj kredibilitet bacajući proruske žetone, možda će i ući u vladau, ali to će biti mrvice i ostaci ostataka nekadašnjeg sjaja SPS", dodaje Stefanović.\nNajbolja vlada za Srbiju bi, kaže, bila ona vlada "koja bi Srbiju definitivno strateški i nepovratno usmerila u pravcu Zapada, u pravcu evrointegracija, zadržavajući našu vojnu neutralnost ali nikako ne propagirajući političku neutralnost, što vidim da kažu neki predstavnici desnice". Ne postoji politička neutralnost za Srbiju, kaže Stefanović, dodajući da se naša zemlja opredelila strateškim dokumentim, Ustavom, zakonima da se uključi u EU. "To bi bila vlada koja bi definitivno usmerila Srbiju ka Zapadu - tamo nam je mesto istorijski, beznednosno, politički, ekonomski i tu nema nikakve nedoumice. Mislim da je ovo možda pravi trenutak da Srbija napusti ulogu Buridanovog magarca - to je magarac koji je birajući između dva plasta cena - gledajući levo i desno - na kraju umro od gladi", kaže on.\nStefanović navodi da bi primarni i jedini interes trebalo da "nam bude Srbija i njeni građani" i da ne treba nikada biti u službi druge vlasti, osim naše vlasti.\nDa li bi SSP u Vladu sa SNS?\nNa pitanje da li bi SSP bila spremna da uđe u Vladu sa SNS kako bi te okolnosti bile prevaziđene i kako bi se Srbija okrenula ka EU, kaže da ne bi ušli u Vladu i da su to više puta rekli, a da je odgovornost na SNS i Vučiću koji su dobili najviše glasova na izborima "vrlo problematičnim i nefer". Stefanović kaže da SSP "neće ometati strateško opredeljenje Srbije i bilo šta što vodi dobrobiti građana, sređenoj ekonomskoj situaciji, oslobađanju institucija, medija, borbi protiv korupcije i kriminala. To je naša misija - da vratimo normalnost u ovu zemlju - i to ćemo i mi raditi, s pozicije opozicije", dodao je.\nOn navodi da postoji 10 godina organizovane "trovačke kampanje" koja je stvorili situaciju da bi veliki deo građana voleo da im deca odu da rade, školuju se ili ne daj Bože se leče u EU, ali istovremeno pokazuju simpatije prema Rusiji.\n"Nije nužno ubacivati neke stranke vlade da bi se spasavao kurs zemlje - mi nismo spremni i nećemo ući u Vladu sa SNS. Ja znam da postoje ti neki šumovi, dobacivanje loptica, nekad iz opozicionih redova, koje više pokazuju jednu nezrelost i nedoraslost situaciji. Bolje da se pogleda u smeru šta smo dobili, a dobili smo mnogo - strateškim postavljanjem dobili smo izlaz iz teške situacije, što se tiče Beograda - dobili smo nove izbore. Ako je cena za to da neki ljudi kažu - pa vi ste sa Vučićem, to je zaista ispod svakog nivoa komentarisati", naveo je gost Iza vesti.\nNa pitanje da li biste podržali sankcije Rusiji, kaže da čvrsto stoje na stanovištu da našu politiku treba da uskladimo sa spoljnom politikom EU, ali da nisu ljubitelji sankcija. "Ne želimo sankcije koje pogađaju narod, znamo to jako dobro, jer su nas iste sankcije uništavale devedesetih, ali je nužno objasniti narodu na koga se ove konkretno sankcije odnose i šta to znači", kaže Stefanović.\nPonovo upitan da li bi SSP podržao sankcije Rusiji , rekao je: "Podržali bismo sankcije koje pogađaju režim Vladimira Putina, oligarhiju oko njega, ljude koji su odgovorni za ratne zločine u Ukrajini i sve ono što ne pogađa ruski narod i ruske građane". U ovoj situaciji ne znate kakve su sankcije, kaže da postoje razni modaliteti i treba videti šta to donosi našoj privredi i građanima i gasnoj situaciji, dodaje.\nStefanović kaže da smo "zemlja koja je u problemu, i bez ove krize, zato što gas dobijamo sa Istoka, figurativno, a naftu sa Zapada, takođe figurativno". Kakva god da bude odluka, ona će imati ekonomske posledice i posledice po stabilnost ove zemlje zato je jako važno to pripremiti da građani na svojim leđima ne osete te posledice, naveo je.\nSNS - "našla se vila gde nije bila", Dačić kriv za lutanje srpske spoljne politike\nStrateško opredeljenje Srbije je, kako kaže, uvek bilo pitanje koje nadilazi političke stranke.\n"A to ne znači da bismo mi s njima išli u vlast - rezolucija ili stav koji treba podržati što se tiče KiM ili evrointegracija Srbije ili pitanje da li ćemo mi imati oštriji stav i negativan stav prema Ruskoj Federaciji - ali ne zbog SNS već zato što je to naša lična karta. SNS je sada - "našla se vila gde nije bila", sada mora da napravi većinu. Ona će biti sastavljena verovatno i zbog nesanjanih, neželjenih partnera, kao Ivica Dačić", naveo je Stefanović-\nOn smatra da "kako je Dačić menjao odela i agregatna stanja tako je srpska spoljna politika lutala".\nNa pitanje kakvo je strateško opredeljenje ove zemlje sada, kaže - "nikakvo, da ne možemo da se odlučimo". "Onog momenta kada budemo jasno rekli - ljudi, zaboravimo na emocije, braća smo ali nam kese nisu sestre, gde vidimo našu budućnost, ekonomiju, stabilnost - ne govorim o NATO, vojna neutralnost treba da postoji, politička neutralnost ne postoji, mi smo se opredelili i kroz Ustav i kroz zakone", naglasio je.\nO beogradskim izborima i da li je, ili nije Đilas rekao za sastanak\nNa pitanje kako će izgledati izborni listić na eventualnim ponovljenim izborima, odnosno u kojoj vrsti saveza će ići, s obzirom na to da im se koalicija Ujedinjeni za pobedu Beograda raspala, Stefanović kaže da se nije raspala već da je bila predviđena da bude predizborna koalicija, a da su dogovoreni ranije posebni poslanički klubovi.\nOn tvrdi da je predsednik SSP Dragan Đilas obavestio koalicione partnere da ide na sastanak s Vučićem, ali da se sada neki "prave kao da ih nije obavestio",. Objašnjava da nije bilo moguće postići konsenzus oko toga, pa je Đilas "hrabro nastupio, presekao Gordijev čvor, otišao tamo i napravio mogućnost da imamo izbore i siguran sam da ćemo ih imati u narednom periodu".\nNa ponovljeno pitanje s kim će, kaže da će se potruditi da okupe sve one koji žele bolji i drugačiji Beograd, koji neće biti Beograd Gorana Vesića i SNS. "Gledaćemo da gradimo grupacije koje su bazirane na programskim i ideloškim osnovama, ima vremena za tako nešto. Važno je da građani razumeju da će imati priliku da se potvrdi njihova volja, a njihova volja je bila da se promeni vlast u gradu", zaključio je Stefanović.\nbeogradski izbori 2022Borko StefanovićIzbori 2022Stranka slobode i pravde


Gradonačelnik obišao početak radova na rekonstrukciji parka „Ušće“ | Urbano Zelenilo\n20. februar 2019., 09:05\nGradonačelnik obišao početak radova na rekonstrukciji parka „Ušće“\nutorak, 12th septembar 2017\nGradonačelnik Beograda Siniša Mali i pomoćnik gradonačelnika Borko Milosavlјević obišli su danas početak radova na rekonstrukciji parka „Ušće“.\nGradonačelnik je ovom prilikom rekao da je ovo jedan od najlepših ali i najzahtevnijih projekata koje Grad ternutno radi.\n-“ Rekonstrukcija se izvodi na potezu od Brankovog mosta do hotela „Jugoslavija“. Ovo je najveći projekat koji „Zelenilo Beograd“ izvodi u svojoj dugoj istoriji, od osnivanja 1929.godine. Rekonstruisan park „Ušće“ će potpuno da promeni izgled ovog dela Beograda. Biće izgrađene pristupne staze, veliki broj dečjih igrališta, teretana na otvorenom, staze za trčanje i vožnju bicikala i svi oni sadržaji koji će ovaj park da ožive. Radovi će trajati 2 do 3 godine, a vrednost radova je preko 200 miliona dinara. Posle završene rekonstrukcije park će imati 7 zona sa raznim sadržajima za posetioce koji će ga činiti atraktivnim kao što su Central park u Nјujorku i Gorki park Moskvi.“ –rekao je Siniša Mali i zahvalio se zaposlenima u „Zelenilu Beograd“ što imaju dovolјno znanja da pripreme projekat i rekonstrukciju parka tako da on postane nova atrakcija za građane Beograda.\nRekonstrukcija kompletnog parka obuhvatiće zelene površine na potezu između Brankovog mosta, Bulevara Nikole Tesle, hotela „Jugoslavija“, Dunava i Save, ukupne površine 880.185.03 m².\nU cilјu revitalizacije, a u skladu sa Strategijom razvoja prostora parka na Ušću „People’s park“, koju je izradio arhitektonski biro „GEHL“ iz Kopenhagena, JKP “Zelenilo Beograd” izradilo je konceptualno rešenje parka.\nNovim rešenjem prostora parka biće izvršeno povezivanje parka „Ušće“ i omogućena komunikacija pešačkim koridorima iz obodnih stambenih blokova.\nU okviru glavnih pešačkih ruta biće formirano pet primarnih pravaca (staza) u skladu sa namenom prostora.\nPrimarni pravci (staze) Pokret (Move), Priroda (Nature), Srbija 1 (Serbia 1), Srbija 2 (Serbia 2) i Umetnost (Art) postavlјeni su relativno upravno na saobraćajnicu Bulevar Nikole Tesle i Zemunski kej i predstavlјaju prostore za intenzivnije okuplјanje korisnika.\nOkuplјanje postilaca će biti podstaknuto postavlјanjem tematskih rekvizita za igru i zabavu u zoni staza, i mobilijara za kraći odmor, kao i dopunskim ozelenjavanjem izdignutih leja koje će sa stazama činiti funkcionalnu i estetsku celinu.\nPostojeća vegetacija, koja predstavlјa jednu od najvažnijih vrednosti ovog prostora, kao i zaštićeni spomenici kulture biće zadržani i očuvani. Park „Ušće“ će ostati zelena oaza uz unapređene sadržaje za rekreaciju i sport, opremlјen mobilijarom i atraktivnim dečijim igralištima.\nFaza radova koja se trenutno izvodi obuhvata izradu primarnog pravca „Umetnost“ (Art) koji će povezivati Muzej savremene umetnosti sa Bulevarom Nikole Tesle i izgradnju pratećih sadržaja. Sadržaji na otvorenom koji su predviđeni uz glavnu stazu su u funkciji Muzeja i umetnosti uopšte- kao što je galerija na otvorenom. Glavna staza će se ukrštati sa ostalim stazama u ovom delu parka na centralnom raskršću, sa koje će građani imati otvorenu vizuru nA Muzej savremene umetnosti, Park prijatelјstva i Sabornu crkvu.\nU južnom delu površine biće izgrađeni su sportski tereni za badminton, košarku, odbojku, boćanje i fitnes. U toku je i izgradnja dečjeg igrališta uz glavnu stazu.\nDo sredine oktobra 2017.god., biće završeni radovi na rekonstruciji dela parka između Bulevara Nikole tesle i Muzeja savremene umetnosti koji obuhvataju izradu primarne staze „Umetnost“ sa izdignutim i ozelenjenim ostrvima (centralno raskršće), zatim sekundarne i tercijarne staze, atraktivnog dečijeg igrališta, kao i sportskih i fitnes terena.


Besplatni letnji programi za decu – 24sata online\nDečji kulturni centar Beograd pripremio je ovog leta zanimljive programe i kreativne radionice koje će se održavati na otvorenom prostoru i interesantnim lokacijama.\nU parku Vojvode Vuka na Topličinom vencu, Ulici cara Lazara i na platou ispred Umetničkog paviljona „Cvijeta Zuzorić” na Kalemegdanu, u saradnji sa Gradskom opštinom Stari grad i pod pokroviteljstvom Grada Beograda, počeo je kulturno-umetnički program za decu u okviru manifestacije „Beograd živi”.\nDečji kutak u okviru ove manifestacije otvoren je solističkim koncertom Hora Dečjeg kulturnog centra Beograd prošlog vikenda. Ovog vikenda biće održane radionice dramske umetnosti „NTC” i „Putuj Evropom” (park Vojvode Vuka, 10. i 11. jula, 9 časova), muzičko-scenski program Minje Subote i Peđolina (Ulica cara Lazara, 10. jul, 19 časova), likovna radionica „Moj Beograd” (Ulica cara Lazara, 11. jul, 19 časova) i istraživačke igre otkrivanja istorije „Zabavna istorija – Ima li zmaja u tvrđavi?” i „Beograd kroz vekove” kroz pronalaženje punktova na Kalemegdanu pomoću mape i znamenitih istorijskih ličnosti oživljenih uz pomoć glumaca-animatora (ispred Galerije Prirodnjačkog muzeja, 10. jul, 9 časova; kao i Umetničkog paviljona „Cvijeta Zuzorić”, 11. jul, 9 časova).\nOsim programa u okviru manifestacije „Beograd živi”, Dečji kulturni centar Beograd pripremio je i ovog leta ekološku avanturu – beogradski rečni safari na Velikom ratnom ostrvu, koji će se održati u utorak, 13. jula, od 9.30 do 15 časova. Veliko ratno ostrvo je prirodna oaza u Beogradu koja pored vrednih prirodnih karakteristika ima istorijski i strateški značaj za Beograd. Cilj ekološke avanture je da mladi shvate značaj i specifičnost biodiverziteta i da se upoznaju sa zaštićenim biljnim i životinjskim vrstama zbog kojih je Ratno ostrvo zaštićeno od Zavoda za zaštitu prirode Srbije.\nIstraživačka akcija, koju predvodi ekolog Marijana Petrović, namenjena je deci koja žele da istraže netaknutu divljinu u srcu grada, da svoje slobodno vreme provedu u prirodi, da se osposobe za samostalni istraživački rad i daju svoje predloge i zaključke o zaštiti i korišćenju Velikog ratnog ostrva. Tom prilikom učesnici će moći da sakupe biljke za herbarijum, posmatraju ptice dvogledom, postave zamke za insekte, fotografišu prirodu, obiđu mrestilište riba Galijaš i saznaju zašto je ostrvo bilo strateški važno u prošlosti. Okupljanje učesnika je u 9.30 časova kod hotela „Jugoslavija” na Zemunskom keju, a prijava za učešće vrši se slanjem poruke na broj telefona 060/1673-326, u kojoj treba napisati ime i prezime, školu i uzrast deteta, kao i ime roditelja.\nTagovi: Beogradbesplatni letnji programdeca\nRazbijen lanac trgovine ljudima: Žene seksualno iskorišćavane u noćnim klubovima\nJoš jedan šmekerski potez Kijanua Rivsa na filmskom setu (VIDEO)\n“Metro najveći infrastrukturni projekat u 21. veku u Beogradu”


Spartak Moskva - Dinamo Moskva, Fudbal - Predlog tip - 16/10 2021\n[ 7 Decembra, 2021 ] Tiket za veče (utorak, 07.12.2021) Tiket dana\n[ 7 Decembra, 2021 ] NBA tiket (utorak-sreda) Tipovi košarka\nSubota, 16/10 - Fudbal, Rusija, Premijer liga\n16/10Spartak Moskva vs Dinamo MoskvaDa postigne pogodak - obe ekipetip: Da\nOvo kolo ruske Premijer lige nam donosi i derbi Moskve, u kom će se sastati Spartak i Dinamo. Susret između ova dva tima je zakazan za 18 časova.\nSpartak iz Moskve nije na najbolji mogući način započeo ovaj šampionat, međutim kako vreme prolazi tako i Moskovljani pružaju sve bolje partije.\nTo nam možda i najbolje pokazuju i dva trijumfa u prethodna dva kola, pošto je Spartak prvo slavio na svom terenu protiv Ufe kada je bilo 2:0, a potom i na nimalo lakom gostovanju kod Ahmata iz Groznog, kada je bilo 0:1.\nTrenutno se Moskovljani nalaze na sedmom mestu na tabeli, ali bi evenetualnim trijumf na ovom meču ova ekipa mogla da dođe čak do druge pozicije.\nKada se sve sabere i oduzme sigurno je da je Dinamo iz Moskve najprijatnije iznenađenje ovogodišnjeg izdanja ruske Premijer lige, pošto se Moskovljani trenutno mimo svih očekivanja nalaze na drugom mestu na tabeli uz četiri boda manjka u odnosu na prvoplasirani Zenit.\nNažalost, u prošlom kolu je Dinamo doživeo svoj treći poraz u šampionatu i to na svom terenu protiv Samare, a taj duel je završen rezultatom 0:1.\nKada su u pitanju mečevi na gostovanjima, do sada je tim iz Moskve odigrao pet mečeva na strani i ubedljivo je najbolji gost u ligi, pošto je u tom periodu ostvario četiri trijuma uz jedan poraz.\nSpartak polako ali sigurno diže svoju formu, ali im ovoga puta u goste dolazi najbolja gostujuća ekipa, pa sve nekako ukazuje da će i jedan i drugi tim postići makar po jedan gol na ovom duelu, zbog čega vam savetujemo da odigrate igru GG koju kladionica Meridianbet plaća sa sjajnom kvotom 1.81.


Blic: Porastao broj vakcinisane dece u Srbiji - Studio B\nBlic: Porastao broj vakcinisane dece u Srbiji Tanjug\nDruštvoDrustvo Pocetna 15. 11. 2017. 00:07:06\nU poslednje dve nedelje u Srbiji je povećan broj vakcinisane dece, piše sutrašnji „Blic“ uz konstataciju da su roditelji to učinili očigledno podstaknuti epidemijom malih boginja koja preti da se iz regiona prenese i u Srbiju.\n„Drugu dozu vakcine u opštini Stari grad primilo je 90 odsto onih za koje je predviđeno da budu revakcinisani, što se može smatrati odličnim uspehom jer su sada deca školskog uzrasta gotovo potpuno zaštićena od epidemije malih boginja“, rekao je Radovanović.\n„U najvećim gradovima situacija je najgora gledajući Srbiju u celini, ali situacija po pitanju imunizacije se ozbiljno popravlja. Ovih nedelja mnogo ljudi se odazvalo na poziv za vakcinaciju, pa smo sada bezbedniji“, rekao je Radovanović.\n„U prvih devet meseci vakcinisano je 58 odsto. Do sada nije bilo potvrđenih slučajeva morbila, a da bismo bili bezbrižni potrebno je da bude vakcinisano najmanje 95 odsto dece. Omogućeno je i naknadno vakcinisanje za mališane od 12 meseci do 14 godina“, rekao je Veličković.\nList podseća da je glavni „kamen spoticanja“ bio antivakcioni lobi koji je roditelje zastrašivao pričama o autizmu koji izaziva MMR vakcina.


Music PRESS: Crveni Karton večeras u Arandjelovcu\nCrveni Karton večeras u Arandjelovcu\nZa njih sve kolege, muzički kritičari i portali u glas jednoglasno kažu da su jedni od predvodnika nove generacije srpskih bendova.\nKoncertno sigurno jedan od najaktivnijih , najsmelijih i najtraženijih mlađih bendova u Srbiji, koji posle putovanja po raznim gradovima Srbije i regiona, po prvi put dolaze u Aranđelovac 16 juna , tačnije u Fan klubu.\nSvi dobro vidimo (i osećamo na svojoj koži) u kakvom društvu živimo... I opet, izgleda, da se ne vidi neka drastična promena na bolje u skorijoj budućnosti... Narod živi u nekom beznađu, kao da ne veruje da išta može da promeni...\n„Buđenje“ se ubrazano širi svuda na Balkanu . Crveni karton je postao glas nove generacije i možda njihova poslednja nada. Njihovi nastupi su unapred rezervisani po nekoliko meseci, a oni neprekidno deluju i tako će biti dokle god ih drži i jača slogan :\nOve godine bend nastupa na Arsenal festu, druge večeri na Garden stage-u, na festivalu Prnjavor stock, Overload fest , 035 FEST u Jagodini, Kuršumlijskoj gitarijadi, na festu Vračar Rocks, Pank paradi u Požegi i drugim značajnim festivalima u regionu.\nTakođe imali smo ove godine uspešne zajedničke klubske nastupe sa bendovima Atheist rep, Čovek bez sluha, Džaili Bu i Divlje Svinje., Popečielji\nJer, Crveni karton će dobiti svako koje to zaista zaslužio.


Petneast ekipa u kvalifikacijama Kupa Srbije za 14-godišnjake – Vaterpolo savez Beograda\nPetneast ekipa u kvalifikacijama Kupa Srbije za 14-godišnjake\n31/10/2018 savezpublik Kvalifikacije, Mlađe kategorije, Takmičenja VSB\nRegionalne kvalifikacije Vaterpolo saveza Beograda za 14-godišnjake (2005. godište i mlađi) biće odigrane na bazenu Banjica.\nKao i u kvalifikacijama za 12-godišnjake, prijavljeno je 15 klubova, podeljenih u dve grupe. Takmičenje u A grupi na programu je od 9. do 12. novembra, a u B grupi od 21. do 25. novembra.\nVK Taš 1\nVK Zemun 2\nVK Banjica VK Partizan 1\nVK Zemun 1\n1.kolo 09.11.2018, petak\n8.00 Beograd 1 – Banjica\n9.00 Taš 1– Zemun 2\n10.00 Partizan Novi Beograd – Singidunum\n2.kolo 09.11.2018, petak\n17.00 Banjica – Singidunum\n18.00 Stari grad – Partizan Novi Beograd\n19.00 Beograd 1 – Taš 1\n20.00 Zemun 2 – Partizan 2\n3.kolo 10.11.2018, subota\n8.00 Taš 1 – Banjica\n9.00 Partizan Novi Beograd – Zemun 2\n10.00 Singidunum – Stari grad\n11.00 Partizan 2 – Beograd 1\n4.kolo 10.11.2018, subota\n17.00 Banjica – Stari grad\n18.00 Zemun 2 – Singidunum\n19.00 Beograd 1 – Partizan Novi Beograd\n20.00 Taš 1 – Partizan 2\n5.kolo 11.11.2018, nedelja\n8.00 Partizan Novi Beograd – Taš 1\n9.00 Singidunum – Beograd 1\n10.00 Stari grad – Zemun 2\n11.00 Partizan 2 – Banjica\n6.kolo 11.11.2018, nedelja\n17.00 Banjica – Zemun 2\n18.00 Beograd 1 – Stari grad\n19.00 Taš 1 – Singidunum\n7.kolo 12.11.2018, ponedeljak\n8.00 Partizan Novi Beograd – Banjica\n9.00 Stari grad – Taš 1\n10.00 Zemun 2 – Beograd 1\n11.00 Singidunum – Partizan 2\n1.kolo 21.11.2018, sreda\n18.00 Zemun 1 – Košutnjak\n19.00 Crvena zvezda – Taš 2\n20.00 TENT – Beograd 2\n2.kolo 23.11.2018, petak\n9.00 Taš 2 – TENT\n10.00 Košutnjak – Crvena zvezda\n11.00 Partizan 1 – Zemun 1\n3.kolo 23.11.2018, petak\n19.00 TENT – Košutnjak\n20.00 Beograd 2 – Taš 2\n21.00 Crvena zvezda – Partizan 1\nSlobodan: Zemun 1\n4.kolo 24.11.2018, subota\n8.00 Košutnjak – Beograd 2\n9.00 Zemun 1 – Crvena zvezda\n10.00 Partizan 1 – TENT\nSlobodan Taš 2\n5.kolo 24.11.2018, subota\n18.00 TENT – Zemun 1\n19.00 Taš 2 – Košutnjak\n6.kolo 25.11.2018, nedelja\n8.00 Zemun 1 – Beograd 2\n9.00 Crvena zvezda – TENT\n10.00 Partizan 1 – Taš 2\n7.kolo 25.11.2018, nedelja\n18.00 Beograd 2 – Crvena zvezda\n19.00 Taš 2 – Zemun 1\n20.00 Košutnjak – Partizan 1\n(izvod iz propozicija Kupa Republike Srbije za mlađe kategorije u takmičarskoj sezoni 2018/19)\nKlubovi mogu nastupati sa najviše dve ekipe u jednoj takmičarskoj kategoriji.\nU slučaju da neki klub u Kupu učestvuje sa dve ekipe u jednoj takmičarskoj kategoriji obavezan je da najkasnije 48 sati pre početka takmičenja u kojoj nastupaju njegove ekipe dostavi spisak igrača svih ekipa tog kluba koje učestvuju u Kupu u toj takmičarskoj kategoriji putem elektronske pošte na adresu: vsboffice@gmail.com\nPrebacivanje igrača iz jedne u drugu ekipu istog kluba u jednoj takmičarskoj kategoriji nije dozvoljeno u toku trajanja Kupa.\nSve ekipe moraju odigrati međusobne utakmice u grupi koje moraju dati pobednika. U slučaju da je nakon četvrte četvrtine rezultat nerešen, pristupa se izvođenju četveraca. U slučaju da je pobednik utakmice dobijen nakon izvođenja četveraca kao rezultat koji se vodi za konačnu gol razliku se upisuje onaj kojim je završena 4. četvrtina a bodovanje se vrši na sledeći način Sistem bodovanja: pobeda nakon četiri četvrtine – 3 boda, pobeda nakon izvođenja četveraca – 2 boda, poraz nakon izvođenja četveraca – 1 bod, poraz nakon 4. četvrtine – 0 bodova.\nEkipe koje osvoje prvo i drugo mesto u kvalifikacionoj grupi plasiraće se na finalni turnir beogradskih kvalifikacija koji se igra na način da se prenosi međusobni rezultat iz grupe prve dve plasirane ekipe i igraju se još dve utakmice sa prvo i drugoplasiranim iz druge kvalifikacione grupe U skladu sa konačnim plasmanom na finalnom turniru, ekipe će biti prijavljene za polufinalne turnire Kupa Srbije 2018/2019 za mlađe takmičarske kategorije.\nPrevious Post:Kup Srbije: Kvalifikacije za 12-godišnjake u Obrenovcu i “Pinkiju”\nNext Post:Kvalifikacije za Kup Srbije (2007): Novi raspored grupe u “Pinkiju”


Održana 162. sjednica Vlade Federacije BiH\nVlada Federacije BiH je na današnjoj sjednici, održanoj u Mostaru donijela ažuriran Akcioni plan za korištenje obnovljivih izvora energije u Federaciji BiH (APOEF). Učešće obnovljivih izvora energije 2020. godine u sektoru električne energije iznosit će 44 posto, u sektoru energije za grijanje i hlađenje 49 posto i u saobraćaju deset posto.\nFederalna vlada dala je saglasnost na Rebalans plana ovogodišnjeg poslovanja JP Ceste FBiH, kojim je planiran prihod od 88,13 miliona KM, što je 19 posto ili 13,93 milona KM više u odnosu na prvobitno planiranih 74,20 milijuna KM.\nDanas je prihvaćen izvještaj o poslovanju JP Autoceste FBiH d.o.o. Mostar za 2017. godinu, u kojoj su ostvareni prihodi od 140.518.501 KM, što je 4,42 posto više od planiranih.\nNakon što je razmatrala informaciju o statusu i aktivnostima Veterinarske komore Federacije BiH, Vlada FBiH je zadužila Federalno ministarstvo poljoprivrede, vodoprivrede i šumarstva da, u saradnji s drugim nadležnim institucijama, provede detaljnu kontrolu rada ove institucije.\nVlada FBiH je prihvatila informaciju Federalnog ministarstva obrazovanja i nauke o upisu učenika u osnovne i srednje škole u školskoj 2018/19. godini u Federaciji BiH, s predloženim preporukama, i zadužila Generalni sekretarijat Vlade FBiH da ovu informaciju s preporukama uputi vladama kantona. Kako je navedeno, razlozi kontinuiranog smanjenja broja učenika osnovnih i srednjih škola u Federaciji BiH mogu se tražiti, prvenstveno, u negativnim demografskim trendovima, kao što su pad nataliteta posljednjih godina, ali i migracije stanovništva, koje uključuju i iseljenja porodica sa maloljetnom djecom u druge države.


EU predlaže da države po migrantu dobijaju 10.000 evra - Biznis i Finansije\nHome\tVestiPolitika i društvo\tEU predlaže da države po migrantu dobijaju 10.000 evra\nEvropska unija predlaže novi set pravila prema kojima bi države koje prihvataju migrante u zamenu za svoju “gostoljubivost” dobijale novac. Izračunato je da odrasli migrant “vredi” 10.000 evra a dete bez pratnje 12.000.\nPlan pod imenom “Obavezni mehanizam solidarnosti” je, kako navodi BBC, rešenje na kojem je insistirala Nemačka. Njegova najupečatljivija stavka je plaćanje državama po broju osoba koje će prihvatiti, i to 10.000 evra po odrasloj osobi i 12.000 evra po detetu. Predviđene su i sankcije za one koje ne žele da poštuju nova pravila, u vidu sudskih postupaka protiv njih ali i finansijskih kazni.\nEU izražava nadu da će se sve njene članice obavezati da zajedno podele teret migrantske krize.\nMeđutim, unapred se očekuje veliko protivljenje ovom planu i to ne samo od strane Poljske i Mađarske, koje vode neskrivenu antiimigracionu politiku, već i od Austrije čiji premijer je oštro kritikovao “prisiljavanje EU zemalja” da prihvataju izbegle iz ratom i siromaštvom zahvaćenih zemalja, ali i generalno “diktat moćnih ekonomija” koje manjim državama nameću nove troškove, ili, u ovom slučaju, obaveze.


Revolucionarni Viessmannovi solarni kolektori! - Dom na kvadrat\nProizveli kolektore sa zaštitom od pregrijavanja\nSunčeva energija sve je popularniji energent u domovima. Međutim, klasični solarni kolektori imaju problema s pregrijavanjem u ljetnim mjesecima. Tome je priskočio Viessmann koji je proizveo prvi solarni kolekor sa zaštitom od pregrijavanja.\nU videu pogledajte kako funkcionira ta tehnologija!\nRelated Topics:Grijanje / Hlađenjesolarni kolektorisunčeva energijaviessmann


Ukoliko planirate organizaciju događaja, bilo na tradicionalan način (uživo) ili onlajn, PanaComp Zemlja Čuda je tu da vam pomogne. Naš tim stručnjaka i visokih profesionalanaca u svom poslu, u prethodnih 25 godina, uspešno je organizovao brojne događaje, kako one manje sa 50 učesnika, tako i one velike, sa preko 1500 učesnika.\nPre samo par meseci bili smo svedoci da sve može da se promeni preko noći. I upravo, svet, navike, planovi, poslovi, promenili su se. Događaji (kongresi, konferencije, seminari, simpozijumi, radionice i ostale vrste skupova) koji su imali zakazane datume održavanja (uživo), usled okolnosti, pomereni su ili otkazani. Novonastala situacija na globalnom nivou dovela je do različitih restrikcija, što je uticalo i na organizaciju događaja, koji okupljaju veliki broj učesnika.\nU skladu sa tim, došlo je do brojnih promena u svim vrstama poslovanja, pa se tako danas i za organizaciju događaja sve više koriste onlajn platforme i mreže. Razvoj informacionih tehnologija i novih platformi na Internetu omogućio je prenos i organizaciju događaja onlajn i to je trend koji je sve zastupljeniji.\nPanaComp Zemlja Čuda prati trendove, stoga u organizaciji poslovanja pristupamo korišćenju brojnih, popularnih platformi koje postoje. Korišćenje platformi poput Youtube-a, Zoom-a, Microsoft Teams-a, Webex-a i drugih, omogućuje organizaciju online događaja, kvalitetno i na visokom nivou.\nTakođe, u mogućnosti smo da vam ponudimo naš studio za snimanje onlajn prenosa vašeg događaja. Isto tako, naša tehnička podrška može da organizuje snimanje vašeg događaja u vašim prostorijama ili na bilo kom drugom mestu koje odaberete. Ukoliko imate problema sa pronalaskom najboljeg prostora koji može da zadovolji potrebe snimanja vašeg onlajn događaja, mi smo tu da vam pomognemo u odabiru.


Šampion Srbije se vodi onom triput meri, jednom seci, pa kako im se ne bi ponovile greške iz nekih prethodnih prelaznih rokova, crveno-beli će dobro razmisliti pre nego dovedu nekoga na "Marakanu".\nPrema pisanju "Mocartsporta", jedna od želja je i potencijalni reprezentativac Kanade Stefan Mitrović iz niškog Radničkog. Mnogo toga se pisalo o krilnom igraču rođenom 2002. godine, koji je dobrim partijama tokom jesenje sezone skrenuo pažnju na sebe. Postigao je šest golova, uspeo da upiše tri asistencije i verovatno sebi obezbedio transfer u skorijoj budućnosti.\nO Mitroviću lepim rečima pričaju u LJutice Bogdana, ali i dalje nisu prelomili da li da kreću u realizaciju transfera. Ima nekoliko argumenata protiv potencijalnog posla i novog prelaska sa Čaira na Marakanu, piše pomenuti portal.\nZa Mitrovića su zainteresovani i pojedini belgijski klubovi, i jasno je da bi u slučaju da se odluči za angažovanje momka rođenog 2002. godine, Zvezda teško izdržala trku.\nInače, Srbin sa kanadskim pasošem u ugovoru sa Radničkim ima izlaznu klauzulu od 500.000 evra, što nije mala cifra za šampiona Srbije.\nIpak, ako krenu u realizaciju transfera, Mitrović bi posle Milana Borjana bio drugi "Kanađanin" na Marakani.\nFK Radnički Niš Stefan Mitrović FK Crvena zvezda


20. januara 2022.\tBIZNIS, TURIZAM, ZANIMLJIVOSTI 0\nUkoliko upravo planirate putovanje, a pritom želite da što manje vremena utrošite na sam put, a što više na uživanje u destinaciji na koju ste se uputili, avion je definitivno prevozno sredstvo koje treba da odaberete. Osim što ćete stići značajno brže, verovali ili ne – čak i možete imati …\n29. septembra 2020.\tBIZNIS, TURIZAM 0\nNakon prekida u martu zbog epidemije korona virusa, kompanija Ryanair ponovo obnavlja letove sa aerodroma „Konstantin Veliki“ u Nišu krajem oktobra i to do Milana i Malte.\n31. jula 2020.\tBIZNIS, TURIZAM 0\nBroj putnika na niškom aerodromu u odnosu na prošlu godinu smanjen je za oko 68 odsto, kaže direktor sektora Aerodroma Konstantin Veliki, Dušan Knežević. Sa niškog aerodroma pet linija ide do Nemačke i po jedna do Švajcarske i Švedske.\n14. novembra 2019.\tBIZNIS, TURIZAM 0\nPutnici koji lete sa niškog aerodroma “Konstantin Veliki” i žele da svoje vozilo parkiraju na bezbednom parkiralištu JKP “Parking servis” je obezbedio parking kod Čaira.


Sami dogovoriti ustavno uređenje | Palelive.com\nPočetna Novosti Aktuelnosti Sami dogovoriti ustavno uređenje\nSami dogovoriti ustavno uređenje\nPredsjednik Republike Srpske Rajko Kuzmanović i Makedonije Branko Crvenkovski, tokom jučerašnjeg susreta na Jahorini, složili su se u ocjeni da je BiH država koja sama treba da dogovori svoje ustavno uređenje.\n– Crvenkovski je prenio stav da Makedonija podržava svaki dogovor tri konstitutivna naroda u BiH, te da u tom smislu ne želi da nameće ili preporučuje bilo šta, ali i da iskreno želi da se pronađe što više zajedničkih rješenja koja će doprinijeti što bržem ulasku u Evropsku uniju – rekao je Kuzmanović.\nOn je istakao da je sa Crvenkovskim pronašao niz zajedničkih stavova o veoma važnim pitanjima, kao što su ona koja se tiču i zajedničkog cilja, što skorijeg ulaska u EU, te da je posebna pažnja tokom razgovora posvećena setu ekonomsko-socijalnih pitanja.\nPredsjednici su ocijenili da na tom polju postoji “mnogo šansi za dogovor i ostvarivanje bliže i kvalitetnije saradnje.”\n– Potencirao sam i pitanje naučne i obrazovne saradnje, a dogovorili smo se da naše akademije nauka stupe u kontakt i zajednički kandiduju prema evropskim projektima. Evropa raspolaže sa više od 50 milijardi evra namijenjenih za naučno-istraživačke projekte – rekao je Kuzmanović.\nOn je ocijenio da je susret bio obostrano koristan s ciljem da cijeli region bude što stabilniji i prosperitetniji.]\nRajko Kuzmanović: Dodik neće protiv BiH\nPALE – Predsjednik Republike Srpske Rajko Kuzmanović izjavio je da lobistička grupa koju su u SAD uspostavili RS i predsjednik Vlade Milorad Dodik neće nikada ići protiv BiH kao države, ali će snažno afirmisati Srpsku kao sastavni dio BiH.\n– Opštepoznato je i da Haris Silajdžić ima svoje lobističke grupe u SAD, koje su vrlo jake i djeluju onako kako on to sugeriše, a to što su RS i Dodik uspostavili lobističku grupu je sasvim legalno i korektno – rekao je Kuzmanović za Srnu.\nOn je podsjetio da je lobiranje nametnula zapadna civilizacija i da je to institut koji je u SAD legalan, jer pri američkom Kongresu ime više od 50 lobističkih grupa koje legalno djeluju.\nPrethodni članakŽeljko Ivanović uhapšen zbog Srebrenice\nNaredni članakRepertoar Kulturnog centra Pale za mart


Juel: Novi MMF aranžman krajem januara ili u februaru - Akta.ba\nJuel: Novi MMF aranžman krajem januara ili u februaru\n28.11.2020. 09:54 / Izvor: SRNA\nNovi aranžman sa Međunarodnim monetarnim fondom, za koji su iskazali interes entiteti i vlasti na nivou BiH, mogao bi biti spreman krajem januara ili u februaru, izjavio je stalni predstavnik MMF-a u BiH Andrew Juel.\nJuel je naveo da su počeli pregovori o tom programu, te da vlasti u BiH traže prošireni aranžman u trajanju od tri godine te pojasnio da će novac, ukoliko bude postignut dogovor, biti distribuiran u tranšama u skladu sa uspjehom u sprovođenju programa.\n"Nadamo se da bismo pregovore mogli zaključiti početkom narednom mjeseca i, ako sve bude u redu, predložiti ga Upravnom odboru za usvajanje krajem januara ili početkom februara", rekao je Juel za "Nezavisne novine".\n"Bit će manje strukturalnih odrednica koje se odnose na reforme koje se moraju implementirati, odnosno rokove u kojima je potrebno ispuniti uslove da bi se dobio novac, tako da smatram da postoji vjerovatnoća da ćemo imati manje odrednica u ovom programu nego u prethodnom", rekao je Juel.\nJuel je podsjetio da entitetske i vlasti na nivou BiH od MMF-a traže program vrijedan 750 miliona eura.\nOn je napomenuo i da nije završena kriza u vezi sa virusom korona već bi se mogla pogoršati tokom zime, zbog čega se lokalnim vlastima savjetuje da se fokusiraju na još veću podršku ekonomiji i zaštiti ranjivih kategorija, što "zahtijeva ozbiljne finansije i košta".\nRS otvorena za razgovore o proširenom aranžmanu sa MMF-om\nVišković: Zdravstveni sektor spreman, zaštitne opreme ima za šest mjeseci\nUsaglašavanje aranžmana sa Međunarodnim monetarnim fondom do kraja godine\nMMF prognozira pad ekonomije BiH 6,5 posto\nDirektorica MMF-a: Vlade ne smiju prerano povući podršku u koronakrizi\nMMF: Godišnji pad BDP-a u BiH bit će nešto veći od pet posto\nTegeltija: Postoje uslovi za isplatu sredstava MMF-a\nUgrožena dalja pomoć MMF-a za BiH: 330 miliona eura i dalje na čekanju


Zašto Komšić šuti dok rudari štrajkuju zbog rezultata rada njegovog direktora? | Visokoin.com\nZašto Komšić šuti dok rudari štrajkuju zbog rezultata rada njegovog direktora?\nKomšić je, ma koliko to paradoksalno zvučilo, u sklopu svojih koalicionih dogovora sa SDA za ulazak u vlast, na poziciju koju je dobio DF odlučio postaviti kadra SDA\nUposlenici iz svih sedam rudnika Koncerna rudnika “Elektroprivrede BIiH”, već drugi dan protestiraju ispred zgrade Vlade Federacije BiH u Sarajevu. Oni ne odustaju od svojih zahtjeva za smjenom Uprave Elektroprivrede BiH, prolongiranjem Pravilnika kojim im se smanjila osnovica plaće sa 850 na 575 KM.\nUpitno snabdijevanje strujom\nOd političara u BiH stižu različite reakcije. Pripadnici opozicije uglavnom daju podršku rudarima i kritikuju vladajuće stranke zbog toga što su dozvolili da rudari u potrazi za svojim pravima spavaju na ulici.\nPremijer Fadil Novalić, nakon stranačke turneje po dijaspori, izjavljuje kako rudarima plate ne smiju biti umanjene ni za jednu marku, dok istovremeno botove njegove stranke obespravljene rudare u jednoj gnusnoj kampanji prikazuje kao strane plaćenike koji imaju za cilj rušenje Federacije BiH.\nS druge strane, direktor Elektroprivrede BiH Admir Andelija pri svemu mrtav hladan izjavljuje kako je “energetski sektor u našoj zemlji doveden u nezavidan položaj i da još ozbiljniji problemi vjerovatno tek dolaze”.\n– Energetski sektor smo doveli u nezavidnu situaciju a ako ovako nastavimo u narednih 15 dana Federacija će biti upitna sa snabdijevanjem električne energije – rekao je Andelija.\nDakle, direktor Elektroprivrede koji je najodgovorniji za vođenje energetskog sektora u BiH izjavljuje kako su „doveli energetski sektor u nezavidan položaj“…\nPa, pošto je očito saglasan da je energetski sektor doveo u nezavidan položaj, tj. da je nesposoban za obavljanje svoje funkcije, najlogičnije što bi bilo da uradi jeste da podnese ostavku.\nAdmir Andelija, direktor koji je, kako sam kaže, energetski sektor doveo u nezavidan položaj, a rudare na ulicu te zbog kojeg je upitno čak i napajanje električnom energijom, član je SDA koji je na čelo Elektroprivrede došao kao prijedlog Demokratske fronte.Dakle, Komšić je, ma koliko to paradoksalno zvučalo, u sklopu svojih koalicionih dogovora sa SDA za ulazak u vlast, na poziciju koju je dobio DF odlučio postaviti kadra SDA.\nMožda u ovome leži i glavni razlog što od predsjednika DF-a i člana Predsjedništva Željka Komšića po pitanju protesta rudara i traženja prava još uvijek nismo čuli ni glasa, iako je Elektroprivreda pod kontrolom njegove stranke.\nNaravno, kada tokom predizborne kampanje treba skupljati glasove i predstavljati se kao čovjek iz naroda, Željko Komšić na sva usta voli isticati svoju tobožnju borbu za radnička prava i ljevičarske tradicije koje slijedi.\nNo, kako ta borba izgleda u praksi kada osvoji vlast, pokazuje upravo primjer kako rada njegovog direktora Andelije, tako i Komšićeve šutnje na muke rudara i katastrofalne rezultate. Kao što mu se uostalom i puna usta borbe za građansku državu na kraju svedu na koaliciju za SDA.


TV Most - Vučić se sastao sa patrijarhom aleksandrijskim Teodorom II\nVučić se sastao sa patrijarhom aleksandrijskim Teodorom II\nPredsednik Srbije Aleksandar Vučić sastao se danas sa patrijarhom aleksandrijskim Teodorom II, koji boravi u višednevnoj poseti Srbiji i sestrinskoj Srpskoj pravoslavnoj crkvi.\nU srdačnom i prijateljskom razgovoru sa aleksandrijskim i srpskim patrijarhom, predsednik Vučić se zahvalio na velikom doprinosu, koji je tokom svog decenijskog misionarskog rada, patrijarh Teodor II pružio razvoju i učvršćivanju miroljubive saradnje među državama i narodima, saopštila je Služba za saradnju sa medijima predsednika Srbije.\nVučić je skrenuo pažnju na veliki značaj koji je tokom naše istorije imala i ima Srpska pravoslavna crkva i istakao spremnost države da podrži završetak radova na hramu Svetog Save u Beogradu.\nPatrijarh aleksandrijski Teodor II odlikovao je predsednika Vučića ordenom velikog krsta Svetog apostola Marka za posebne zasluge i brigu prema sestrinskoj Srpskoj pravoslavnoj crkvi, čiji je bio gost, kao i veliko čovekoljublje u dosadašnjem radu i podstrek u budućem delovanju na mestu predsednika Republike Srbije.\nPredsednik Vučić je odlikovao njegovo blaženstvo patrijarha Teodora II ordenom srpske zastave I reda za istaknute zasluge u razvijanju i učvršćivanju prijateljskih odnosa i saradnje između Srbije i Pravoslavne patrijaršije aleksandrijske i sve Afrike, navedeno je u saopštenju.


Crippled Corner: LOCO POR ELLA\nLOCO POR ELLA Dani De La Ordena je izvanredna španska romantična komedija snimljena za Netflix koja po materijalu koji sadrži deluje spremno za holivudski rimejk, a koji bi čak možda mogao izrasti u neki crossover romcoma i prestige picturea.\nU De La Ordenovoj režiji, ovo je prevashodno romcom, dinamičan i sa akcentom na komediju, ali isto tako i sa jednom bittersweet dimenzijom jer se u osnovi svog high concepta dotiče jedne veoma teške teme.\nGlavni junak je novinar lista i portala Load koji je vrlo jasna aluzija na Vice, i on jedne noći izlazi sa društvom i upoznaje devojku koja insistira na tome da imaju one night stand posle kog se nikada više neće sresti. Ipak, taj susret s njom se ispostavi kao uzbudljiv i veoma ga ispuni te on poželi da je ponovo sretne. Kreće da istražuje ko je ona i kada sazna da je pacijentkinja psihijatrijske ustanove odlučuje da se ubaci u bolnicu ne bi li joj se približio.\nNaravno da u ovom junaku imamo eho McMurphyja iz ONE FLEW OVER CUCKOO'S NEST ali se na tome ne insistira previše, osim u prvoj fazi kada niko junaku ne veruje da je fejkovao dijagnozu ne bi li ušao u bolnicu.\nU bolnici, on kreće da se zbližava sa tom devojkom i isprva ne razume šta je njen problem a usput okuplja i ekipu oddball pacijenata sa raznim dijagnozama sa kojima ima razne zgode.\nDe La Orden zaslužuje pohvale jer ambijent psihijatrijske klinike, iako koristi za komediju, ne ispušta i kao prostor veoma ozbiljnih i osetljivih dešavanja, prikazujući na koje načine dijagnoze svakog od tih ljudi utiču na njihove živote i na stvari koje su im važne.\nU tim ozbiljnim deonicama, uspeva da ostane u duhu svog filma, ne iskoračuje iz njega, ali mu dodaje jedan dodatni sloj koji ima autentičnu emociju iako se može čitati i kao isključiva doza "socijalne odgovornosti".\nU vizeulnom pogledu, LOCO POR ELLA je nenametljiv, fokusiran na žanrovske zahteve ali sa povremenim i dobro uklopljenim estetizovanim situacijama koje pokazuju da De La Orden kao reditelj zaslužuje pažnju.\nOve uloge bi u tipičnim okolnostima igrali Dani Rovira i Clara Lago, ali Alvaro Cervantes i Susana Abaitua su se odlično snašli na zadatku.


Predstavljeni prvi rezultati uvođenja poreskih olakšica pri zapošljavanju mladih\nDržavni sekretar zadužen za koordinaciju rada Poreske uprave i Uprave carina, Vladimir Ilić predstavio je danas prve rezultate uvođenja poreskih olakšica pri zapošljavanju mlađih od 30 godina, pripravnika, starijih od 45 godina i invalida, kao i unakrsne procene imovine. Ilić je podsetio da je u proteklih 2,5 godine u Poreskoj upravi izvršen niz reformskih zahvata u cilju unapređenja fiskalnog sistema, u koje spadaju: uvođenje fiskalnih kasa, GPRS uređaja, poreza na dodatnu vrednost, kao i izmene zakona u cilju smanjenja poreskih obaveza i podsticaja za strane i domaće investitore.\nSekretar je naglasio da je neophodno raditi na poboljšanju fiskalne administracije u oblasti edukacije i nivoa profesionalnosti, uvođenju novih servisa za poreske obveznike (elektronsko podnošenje prijava, call-centar), unapređenju informacionog sistema, koncentraciji organizacionih jedinica i suzbijanju korupcije. ‘Radi se na novoj organizaciji koja će biti daleko elastičnija, koja će ojačati funkcije centrale Poreske uprave i dati veća ovlašćenja izvršnim direktorima’, dodao je on.\nIlić je izjavio da je za samo 21 dan od stupanja na snagu izmene zakona o porezu na dohodak građana, koja podrazumeva poreske olakšice za zapošljavanje mlađih od 30 godina, pripravnika, starijih od 45 godina i invalida, preko 300 lica iz ovih kategorija dobilo je zaposlenje. On je naglasio da je ovaj podatak veoma ohrabrujući i da su poslodavci uvideli prednost koju pruža zapošljavanje lica iz navedenih kategorija.\nSekretar je naglasio da prvi rezultati unakrsne procene imovine ukazuju na lošu situaciju u oblasti redovnog prijavljivanja prihoda, podsetivši da je u početnoj fazi procesa vršena kontrola lica koja su učestvovala u procesu privatizacije, poslovnih ljudi, političara, pripadnika estrade i sportista, vlasnika klinika itd. Do kraja godine ovim procesom biće obuhvaćeno nekoliko hiljada lica.


Ukrajina: Ako Kijev bude odbijao Minske sporazume, gubimo Donbas za dva meseca - Sputnjik Srbija\n14:18 23 Jun 2021\n22:07 13.02.2021 Preuzmite kraći link\nBivši šef Istražnog odeljenja ukrajinske Službe bezbednosti, general Vasilij Vovk, kaže da odbijanje Minskih sporazuma od strane Kijeva može da vodi gubitku Donbasa.\n„Ako zvanično odbijamo Minske sporazume, budite sigurni, da ćemo u prvom redu za mesec-dva izgubiti celu Donjecku i Lugansku oblast“, rekao je Vovk za TV „Naš“.\nS druge strane, kaže on, Rusija će sve „uraditi kako treba“, ne pribegavajući angažovanju „ljudi u zelenom“.\n„Tamo će biti kao da su sve sami uradili građani Donjecke i Luganske oblasti“, zaključio je Vovk.\nRuski ambasador u UN: Kijev do kraja nije ispunio nijednu stavku „Minska 2“\nPodsetimo, ukrajinske vlasti su u aprilu 2014. godine pokrenule vojnu operaciju protiv Donjecke i Luganske Narodne Republike koje su proglasile nezavisnost nakon državnog prevrata u Ukrajini u februaru 2014. Kijev ne priznaje DNR i LNR i smatra teritorije ovih dveju republika okupiranim, a ustaničke snage terorističkim.\nU Minsku je 12. februara 2015. godine održani pregovori lidera država „normandijske četvorke“. Minski sporazumi za rešavanje situacije na istoku Ukrajine predviđaju prekid vatre, povlačenje teškog naoružanja sa linije kontakta i ustavnu reformu čiji bi ključni elementi trebalo da budu decentralizacija i usvajanje zakona o posebnom statusu Donbasa.\nPlan još uvek nije ispunjen, jer ukrajinski političari neprekidno odlažu njegovu primenu i čak izjavljuju da on ima samo savetodavan karakter, a ne i obavezu. Ruski stav je da ne postoje alternative sporazumima iz Minska.\nRusija: Kijev u potpunosti odustao od Minskih sporazuma


EU periskop /Produktivnija proizvodnja uz podršku Evropske unije / Radio Sarajevo\nEU periskop / Produktivnija proizvodnja uz podršku Evropske unije\n04. 01. 2021. u 12:45:00 Radiosarajevo.ba\nKvalitet, tradicija i praćenje zahtjeva tržišta te stalni rad na unapređenju proizvodnje neophodni su za osiguranje stabilnog razvoja poljoprivredno-prehrambenog sektora u Bosni i Hercegovini. Nabavka savremenih strojeva, modernizacija proizvodnog pogona, briga o sigurnosti i kvaliteti proizvoda izazovi su s kojima se suočavaju privrednici. Prepoznavši potrebe i potencijal za rast i razvoj, Evropska unija kroz brojne programe i projekte podrške podržava održivi rast ovog sektora.\nKompanija „Agro Mašić“ iz Gradačca jedna je od deset kompanija iz prehrambeno – prerađivačkog sektora u Bosni i Hercegovini koje su ostvarile podršku Evropske unije kroz program EU4Business, unapređujući svoj proizvodni proces kroz nabavku nove opreme i sredstava za rad.\nDarko Tost, izvršni direktor „Agro Mašić“ kaže da poljoprivrednici uz ovakve projekte podrške imaju želju, volju, hrabrost i spremnost da se nose s rizicima proizvodnje u postizanju konkurentnosti na domaćem i vanjskom tržištu. Bespovratna sredstva Evropske unije su uložili u nabavku sistema za praćenje životinja i utovarivača hrane.\n„Najveći postignuti rezultati, doprinos nabavke opreme i mehanizacije je u tome što nam sistem praćenja pomaže da imamo bolji uvid u zdravstveno stanje životinja, što rezultira u proizvodnji mlijeka i podmlatka. Utovarivačem hrane smo smanjili vrijeme nanošenja hrane za nekih 70 odsto u vremenu, što dovodi do povećanja kvaliteta i svježine hrane a što dalje opet rezultira boljim zdravstvenim stanjem životinja na šta se stavlja najveći akcenat“, objašnjava Tost.\nAgro Mašić je jedna od uspješnih bh priča iz prehrambenog sektora. Potencijal za razvoj vidjeli su u otvorenom tržištu za kvalitetnu proizvodnju mlijeka, hrane i žive stoke, uz odgovarajuće uslove proizvodnje koji u potpunosti prate i ispunjavaju uslove EU iz ove oblasti. Najbolja iskustva, tehnologije i tehnike trenutno dostupne mljekarima i stočarima u Evropskoj uniji, mogu se naći i na njihovoj farmi u Gradačcu, što osjećaju i njihovi radnici, kaže Tost :\n„Omogućili smo radnicima da lakše obavljaju svoje poslove, rad sa novim mašinama i opremom što daje više elana i volje za rad. U skorijoj budućnosti imamo namjeru i zapošljavati nove zaposlenike.“\nUnapređenje konkurentnosti, predan rad, briga o proizvodu i o uslovima rada zaposlenika neophodni su za osiguravanje održivog rasta i razvoja bh privrede, čemu ova i slična preduzeća svjedoče. U cilju jačanja bh privrede, očuvanja radnih mjesta i osiguravanja uslova za stvaranje novih mogućnosti, Evropska unija podržava razvoj potencijala bh privrede kako bi se uspješno nosila sa izazovima domaćeg i evropskog tržišta.\nTagovi: EU periskop Europska unija eu info centar ekonomija poljoprivredna proizvodnja\nEU periskop / Razvoj digitalnih vještina za bolju budućnost mladih u Bosni i Hercegovini\nEU periskop / Jačanje konkurentnosti i ulaganje u izvozno-orijentisane industrije\nEU periskop / Jačanje potencijala poljoprivredno-prehrambenog sektora Bosne i Hercegovine\nEU periskop / Nove mogućnosti za poljoprivrednike u Srebrenici\nMišljenje / Ana Brnabić: Ubistvo Vučića planirano dugo i detaljno


Još jedna novina u novoj godini - elektronsko izdavanje građevinskih dozvola - Moja Firma\nPOČETNA Vesti e-Poslovanje Još jedna novina u novoj godini – elektronsko izdavanje građevinskih dozvola\nJoš jedna novina u novoj godini – elektronsko izdavanje građevinskih dozvola\ne-Poslovanje 14. decembra 2015.\nNadležne institucije uveliko se pripremaju za još jednu novinu, elektronske građevinske dozvole.\nU toku su regionalne prezentacije softvera za više od 1.000 ljudi, kao i obuka 3.154 službenika sa centralnog i lokalnog nivoa koji su zaduženi za izdavanje građevinskih dozvola.\nSistemu će se pristupati preko sajta APR-a i biće jedinstven za sve lokalne samouprave i imaoce javnih ovlašćenja. Postupak je podeljen u niz koraka, kroz koji će korisnike viditi detaljno uputstvo.\nNadležni su pripremili dosta materijala na sajtu gradjevinskedozvole.rs, na kojem će se uskoro naći i video tutorijali, kao i razni podzakonski akti koji će činiti pravnu osnovu za primenu novog sistema.\nPreduslov za korišćenje sistema je posedovanje digitalnog sertifikata za sva lica koja su sada u obavezi da potpisuju papirne dokumente, računar sa najmanje Windows XP operativnim sistemom, internet pretraživač, brzina interneta za daunloud od 1Mbps i 0,5 Mbps za aploud.


KO PRENOSI ĐOKOVIĆ - NORI? Termin je danas idealan, ali uz Novaka NEĆE MOĆI da budu svi navijači iz Srbije :: Sportal\nN. Z. L. - Vest objavljena: 10:36 - 19.11.2021\nNajbolji teniser sveta Novak Đoković danas će odigrati poslednji meč grupne faze Završnog mastersa u Torinu.\nNjegov rival je Britanac Kameron Nori, a duel prvog i 12. tenisera sveta zakazan je za 21 sat.\nPrenos ovog duela navijači iz Srbije će moći da prate putem prvog kanala televizije "Sport klub".\nĐoković je prvobitno trebalo da se sastane sa Stefanosom Cicipasom u trećem kolu, ali je Grk odustao, pa je Nori uskočio kao njegova zamena.\nSa Novakom u grupi su još i Rubljov, kao i Kasper Rud čiji međusobni okršaj počinje od 14 časova. Podsetimo, Novak je kolo pre kraja grupne faze završnog mastersa u Torinu izborio plasman u polufinale, pošto je u drugom meču turnira savladao Andreja Rubljova sa 2:0 u setovima, baš kao i protiv Kaspera Ruda.\nTenis Novak Đoković Kameron Nori


Verski poglavari političarima: Rešite krizu na Kosovu\nVerski poglavari Kosova, 18. februar 2016.\nPoglavari islamske, katoličke te protestantske zajednice na Kosovu pozvali su političare da pronađu hrabrost i snagu za dijalog, kako bi se našlo zajedničko rešenje za političku situaciju koja potresa Kosovo.\nPre, kako su rekli, uobičajenog zajedničkog ručka, ovog puta u rezidenciji kosovskog biskupa, oni su se obratili medijima povodom osme godišnjice nezavisnosti Kosova.\nKosovski muftija, Naim Trnava, istakao je da su verske zajednice Kosova dale veliki doprinos nezavisnosti zemlje, kao što su očuvanje i međusobno poštovanje njihovih religija. On je dodao da će poglavari verskih zajednica nastaviti da pozivaju na toleranciju, humanost i međusobno razumevanje.\n"Božija želja je bila da smo stanovnici ovih teritorija i da ovde dajemo doprinos, udaljavajući naš narod od svakog zla, upućujući ih na pravi put ka boljoj budućnosti, udaljavajući ih od ekstremizma, fanatizma, fundamentalizma ili terorizma jer to samo donosi štetu Kosovu i samoj našoj veri, ali i svakoj drugoj na koju se pozivaju da čine loša dela. Političare pozivamo da sednu za sto i da se dogovore o boljoj budućnosti naše zemlje", kazao je Trnava.\nKosovski biskup Dod Đerđi rekao je da ljudi mogu različito razmišljati, kao što i sami verski poglavari imaju drugačija gledanja na Boga, ali ono što oni znaju jeste da postoji jedan Bog.\nKako je istakao Đerđi, i političari mogu imati različita mišljenja, ali moraju da znaju da kosovski narod ima jednu državu. Zato je važno da se u miru i ljubavi o svemu razgovara.\n"Ne smatram da trebamo pretiti jedni drugima ni snagom naroda, ni snagom vlasti, već snagom dijaloga i ljubavi. To je jedini put koji će nas odvesti ka miru i država koja zaslužuje da ima evropsku kulturu može se postići samo na taj način", reči su Don Đerđija.\nMuftija Trnava je istakao da su poglavari verskih zajednica dobar primer saradnje koji i drugi trebaju da slede.\nSusret poglavara verskih zajednica na Kosovu održao se dan nakon što je Kosovo proslavom ali i protestima obeležilo osmu godišnjicu nezavisnosti.\nKosovska opozicija je na protestima zatražila ostavku Vlade Kosova i prevremene izbore, i najavila nove proteste za 27. februar ukoliko vlada to ne uradi.\nZahtevi opozicije nisu ostavili utisak na lidere vladajućih partija. Oni su opoziciju pozvali na dijalog i na povratak u Skupštini, te dodali da će se izbori održati 2018. godine.


Potpisan Sporazum o korištenje kalcijum hlorida za primjenu “mokrog postupka” u zimskom periodu | Vlada Kantona Sarajevo\nPotpisan Sporazum o korištenje kalcijum hlorida za primjenu “mokrog postupka” u zimskom periodu\nSporazum o saradnji na smanjenju koncentracije čvrstih čestica u zraku u zimskom periodu u Kantonu Sarajevo potpisali su danas ministar prostornog uređenja, građenja i zaštite okoliša KS Damir Filipović i v.d. direktorice KJKP “RAD” Vera Arnautović.\nSporazum podrazumijeva nabavku kalcijum hlorida za primjenu “mokrog postupka” u Kantonu Sarajevo u zimskom periodu za sezonu 2019/2020. godine u skladu sa “Elaboratom o korištenju kalcijum hlorida za zimsko održavanje saobraćajnica u cilju smanjenja zagađenja zraka.”\nTakođer, Sporazum se odnosi i na primjenu “mokrog postupka” u zimskom periodu za održavanje glavne saobraćajnice od Vijećnice do Ilidže u cilju sprečavanja zagađenja zraka čvrstim česticama, kako je to predviđeno Planom interventnih mjera u slučajevima prekomjerne zagađenosti zraka u Kantonu Sarajevo.\n“Prema nekim nezvaničnim informacijama ovim metodama moglo bi se postići i do 30 posto manje prisustvo čestica u zimskom periodu. Mjera je bila definisana u Planu interventnih mjera i nikada do sada primjenjena. Sada želimo to primjeniti i spriječiti povećanje čestica koje nastaju zbog saobraćaja, a ne samo baviti se posljedicama ”, naglasio je Filipović.


Lažni humanitarci vrebaju građane na društvenim mrežama\nFondacija "Podrži život" upozorila je danas da su se pojavile osobe koje se predstavljaju kao radnici Fondacije i skupljaju novac za lečenje obolele dece.\nIz fondacije upozoravaju građane da ne nasedaju na lažne ponude i radnike i podsećaju da sa građanima komuniciraju isključivo preko zvaničnih internet stranica.\n- Zvanične internet prezentacije fondacije služe isključivo za informisanje javnosti o pokrenutim i uspešno završenim humanitarnim akcijama, a ne za prikupljanje novčane pomoći. Donacije se prikupljaju sms porukama, kao i direktnim uplatama na tekući račun fondacije - navodi Nikola Vujović, upravitelj fondacije i apeluje na sve građane da ako im se neko obrati pozivajući se na ime fondacije ili Sergeja Trifunovića, kontaktiraju 011/4089-785.\n- Sa žaljenjem konstatujemo da u našoj zemlji postoje ljudi koji su spremni na ovakav vid zloupotrebe, te vas molimo da nam pomognete, u cilju sprečavanja svih mogućih malverzacija na račun bolesne dece i naše zajedničke pomoći najmlađima - saopštili su iz ove fondacije.\nPREVARANTI HARAJU GRADOM Lažni humanitarci obilaze zgrade predstavljajući se kao radnici OVOG preduzeća\nCarGo osniva humanitarnu fondaciju\nNAJEZDA PREVARANATA U BEOGRADU Vrebaju lažni taksisti, humanitarci, radnici "Parking servisa", pa i SVEŠTENA LICA\nJedan beogradski most će do 2021. godine postati PEŠAČKI, a evo kako će izgledati\nStari železnički most na Savi već godinama je u jako lošem stanju, a prema najnovijim planovima, on će najkasnije do 2021. biti pretvoren u pešačko-biciklističku saobraćajnicu, sa sve kafićima na njoj!


UDG otvara tri fakulteta: Korak dalje ka urušavanju UCG?\nBOŠNJAK TVRDI DA OLAKO DOLAZE DO AKREDITACIJA\nBošnjak je precizirala da ko iole prati visoko obrazovanje, zna koliko je UCG imao problem sa kadrom za studijski program psihologije\n690 pregleda\t21 komentar(a)\nUDG, Foto: Arhiva Vijesti\n09.06.2016. 18:08h Ažurirano: 21.05.2019. 13:04h\nUkoliko Ministarstvo prosvjete odobri licencu, Univerzitet Donja Gorica (UDG) ponudiće brucošima ove godine tri nova fakulteta - za psihologiju i matematiku, engleski jezik i književnost i međunarodno hotelijerstvo i menadžment.\nIz Ministarstva prosvjete su pojasnili da su tri fakulteta u aprilu dobila početnu akreditaciju od Savjeta za visoko obrazovanje.\n“Prije raspisivanja konkursa, navedeni programi treba da prođu i postupak licenciranja koji je u nadležnosti Ministarstva prosvjete”, odgovoreno je “Vijestima”.\nPrema ranijim iskustvima, dobijanje licence ne dolazi u pitanje...\nPoslanica DF-a Branka Bošnjak ocijenila je da je otvaranje novih studijskih programa na UDG-u samo još jedan korak na putu urušavanja državnog Univerziteta: ”Jer na ovako malom tržištu visokog obrazovanja, otvaranje istih studijskih programa, koji inače postoje na UCG, sada na univerzitetu čiji je suvlasnik premijer (Milo Đukanović), samo govori o namjernom urušavanju državnog univerziteta i stavljanju težišta na UDG”.\nOna kaže da sve to ne bi bilo problematično kada bi UCG dobio zdravu konkurenciju, koja bi iznjedrila kvalitet: “Problem je što se UDG-u daju olako akreditacije za studijske programe, a da uslovi nijesu ispunjeni. Sigurna sam da broj stalno zaposlenog nastavnog i stručnog kadra i na već postojećim studijskim programima UDG-a nije dovoljan za akreditaciju i licencu za rad, ali uz premijerovu i saglasnost njegovih ministara, koji su uglavnom predavači na tom istom UDG-u, sve je dozvoljeno”.\nOna je precizirala da ko iole prati visoko obrazovanje, zna koliko je UCG imao problem sa kadrom za studijski program psihologije.\n“Pa je potpuno nerealno da UDG omogući dovoljan broj stalno zaposlenih profesora u skladu sa kriterijumima za akreditaciju”.\nMira Popović iz Centra za građansko obrazovanje (CGO) ističe da privatni univerziteti imaju pravo da otvaraju programe za koje cijene da postoji tržišna potreba i za koje imaju kadrovskih i drugih uslova za akreditaciju.\n“I jasno je da su privatni univerziteti mnogo proaktivniji u osluškivanju tržišta i prilagođavanju društvenim promjenama. Ali, na drugoj ravni, odgovornost je rukovodstva UCG da reforme sprovodi tako da sačuva svoju kompetitivnost, a ne da otvara prostor konkurenciji da se razvija, a sebe da sistemski urušava. To ukazuje na nastavak nedomaćinskog upravljanja UCG koje ga je dovelo na dosta niske grane”.\nRukovodstvo UCG i privatni interes\nPopovićeva kaže da se “stiče utisak” da rukovodstvo UCG više radi za interese privatnih univerziteta, nego za svoj.\n“Na primjer, mi do sada nijesmo čuli argumentovan odgovor zašto studenti na pojedinim smjerovima UCG moraju preći sa sistema 3+1 na 3+2, čime im se sužavaju mogućnosti zaposlenja i poskupljuje studiranje, a pri tom znamo da se isti smjerovi paralelno otvaraju na privatnim fakultetima. Nema sumnje da na taj način UCG direktno šalje studente na UDG ili druge privatne fakultete, što je u najmanju ruku čudno. UCG je brzopleto i neodgovorno ušao u proces reforme, forsirajući pri tom brzinu na uštrb slobodne akademske rasprave i kvaliteta, što već sada ukazuje na nedostatke i izaziva zabrinutost za posljedice koje će to imati na budućnost UCG”.


Minić: Pratićemo kršenje zakona tokom izbora, fokus će biti na finansiranju izbornih kampanja | Novinska agencija Beta\nPOLITIKA | 21.02.2022 13:40 > 21.02 13:44\nMinić: Pratićemo kršenje zakona tokom izbora, fokus će biti na finansiranju izbornih kampanja\nZlatko Minić iz Transparentnosti Srbije izjavio je danas da će ta organizacija pratiti kršenje zakona i podnositi prijave nadležnima tokom izborne kampanje i da će fokus praćenja biti na finansiranju izbornih kampanja.\n"Šta je gradjanima dostupno od podataka tokom kampanje, koliko neko planira da potroši, kakav je sastav tima, putem kojih kanala će je voditi. Tokom prošlih izbora, 2012. godine, imali smo poražavajuće rezultate, gotovo sve liste su imale jedinice na skali od jedan do pet", rekao je Minić na konferenciji za novinare organizacije civilnog društva okupljenih oko platforme "Tri slobode" na temu "Izbori pod lupom Civilno društvo udruženo za fer izbore".\nOn je dodao da će Transparentnost Srbija pratiti funkcionersku kampanju ono što funkcioneri rade, broj njihovih aktivnosti, i naglasak će biti na poslednjih deset dana pred izbore, kada je ograničeno medijsko oglašavanje o njihovim aktivnostima.\n"Imaćemo aplikaciju gde će gradjani moći da ukažu na zloupotrebu javnih resursa, da prijave promotivne aktivnosti funkcionera i specifične oblike političkog oglašavanja, kao što su nepotpisani leci, bilbordi", rekao je Minić.\nMila Bajić iz SHARE fondacije rekla je da će ta organizacija pratiti na koji način se vrši oglašavanje na društvenim mrežama.\n"Putem Fejsbuk mreže možemo da znamo koje stranice su postavile odredjene oglase, koliku publiku imaju i koliko je sredstava potrošeno na tu vrstu oglašavanja, a na Tviteru ćemo videti koje teme će biti glavne", objasnila je ona.\nTamara Filipović iz Nezavisnog udruženja novinara Srbije (NUNS) rekla je da će NUNS pratiti kršenje medijskih prava.\n"Do sada nismo imali veliki broj pritisaka i napada, od januara sedam slučajeva, jedan napad na imovinu", kazala je ona.\nUroš Jovanović iz Gradjanskih inicijativa rekao je da će oni pratiti napade na organizacije koje rade monitoring izbora.


Da li je posle ove izjave Pepea jasnije protiv kakvog je rivala igrao Partizan?\nPortugalski defanzivac u centru pažnje posle plasmana Bešiktaša u Ligu Evrope.\nPepe se baš raspucao u ovih nekoliko dana, pogodio je za vikend u šampionatu Turske protiv Antalije (2:3), a večeras je dva puta savladao golmana Partizana Vladimira Stojkovića u plej-ofu kvalifikacija za Ligu Evrope.\nBešiktaš je slavio sa 3:0, plasirao se u grupnu fazu takmičenja, >> Pročitaj celu vest na sajtu Sportske.net << a Pepe je uz dvostrukog asistenta Kvarežmu dao najveći doprinos ovakvom epilogu.\nA koliko Partizan nije imao sreće u žrebu za ovu fazu kvalifikacija, možda najbolje ilustruje ova Pepeova izjava posle večerašnjeg meča, s obzirom na jasnu poruku o ambicijama Bešiktaša u Ligi Evrope - oni žele da ovo takmičenje na proleće i osvoje.\n''Odigrali smo veoma dobar meč večeras. Kad igramo na našem trenu niko ne može da nas pobedi. Moj zadatak nije da postižem golove, ali našao sam se u pravim pozicijama i uspeo da pogodim. Naš cilj je da osvojimo titulu i u domaćoj ligi i u Ligi Evrope'', poručio je Pepe.\nGuneš posle pobede nad Partizanom govorio i o mestu selektora Srbije\nTrener Bešiktaša ima dosta razloga za zadovoljstvo...Delovalo je da je Bešiktaš u problemu posle iznenađujućeg poraza za vikend od Antalije (2:3), ali se to večeras nije videlo protiv Partizana u revanš meču plej-of faze kvalifikacija za Ligu Evrope...Tim iz Istanbula večeras je slavio sa 3:0...